qundao/data-zh-poetry huggingface dataset:
梅下吹笛
作者：顾大典
朝代：明

红筵绿酒扑寒香，树树梅花压粉墙。忽见玉鳞飞夜月，自吹长笛坐胡床。
正宫粉蝶儿
作者：顾大典
朝代：明
体裁：曲

生朝服上：漏下钟鸣。阊阖祥烟掩映。见千官端笏趋庭。向丹阙抒忠耿。一封奏九重天听。
步步娇
作者：顾大典
朝代：明
体裁：曲

旦上：恹恹鬼病难消遣。挨不了相思限内撞钟介：呀。。又早钟声到客船。长夜无眠。业债前生欠。净醉上：我乘醉欲追欢。只恐阳台咫尺如天堑。
步步娇
作者：顾大典
朝代：明
体裁：曲

生外末小丑挑酒罍上：荻花枫叶秋容老。祖饯浔阳道。山低月已高。挈榼提壶。且须倾倒。末：此间已是元爷船了。外生：快通报。末：稍子打扶手。净稍子上：是那个。末：刘爷白爷下马。净：老爷有请。小生上：独坐正无聊。主人下马刚来到。
水底鱼
作者：顾大典
朝代：明
体裁：曲

丑引众上：金镫齐敲。旗悬太白高。扬威耀武。转战敢辞劳。
水底鱼
作者：顾大典
朝代：明
体裁：曲

净引众上：兵马萧萧。弓刀各在腰。三河健卒。一箭射双雕。
江儿水
作者：顾大典
朝代：明
体裁：曲

外小生：逸调来云表。清声彻斗杓。似湘灵鼓瑟江干晓。似临邛夜弄求凰操。生听介：好怪好怪。宛然是裴兴奴的指拨。拭泪悲介：他穿帘入溷俱难料。谁共篷窗孤棹。暂且停桡。试问玉人消耗。
江儿水
作者：顾大典
朝代：明
体裁：曲

春色皇州丽。春风客路迷。萋萋芳草浑无际。声声杜宇催春去。生：绿窗无奈春情系。背介：犹记得闺人私语。合：野店青帘缥缈。共春云摇曳。
江头金桂
作者：顾大典
朝代：明
体裁：曲

旦：也只为风尘业障。苦相思在两乡。经几度蘼芜春望。暗惜年芳。叹萍踪无倚仗。谁承望剩粉残香。番做了珠还掌上。幸遇今宵欢会。打叠柔肠。他乡恍疑归故乡。虽是青山黛浅。虽是青山黛浅。眉尖愁放。谩论量相公。你还该到二位夫人那里去。。休落了宛转歌喉细。蹁跹舞袖长。
江头金桂
作者：顾大典
朝代：明
体裁：曲

生：自那日春郊游访。为封章谪此邦。无奈纵横豺虎。折散鸳鸯。把恩情都撇漾。受尽了多少凄凉。喜得青衫无恙。到此新愁顿减。旧愿须偿。浔阳今番作楚阳。剩把银缸照取。剩把银缸照取。玉容偎傍。谩商量。只落得感旧春如梦。惊心喜欲狂。
沈少卿席上有赠
作者：顾大典
朝代：明

曾向毗陵怨别离，十年重见不胜悲。相看共有江州泪，湿尽青衫是此时。
沽美酒带太平令
作者：顾大典
朝代：明
体裁：曲

旦：谢阳侯斩鸱鸮。谢阳侯斩鸱鸮。赖恩相续鸾胶你把。今夜琵琶付彩毫。一字字继离骚。一声声彻云璈。一句句完璧归赵。朋友们千杯欢笑。夫妻们五花官诰。儿曹红绡紫绡。总只是朝云暮潮。呀。总不如百年谐老。
浆水令
作者：顾大典
朝代：明
体裁：曲

听春声莺娇燕小。览春色繁李秾桃。生平乐事是今朝。生：顾盼之间目眩魂摇。依稀似妖神庙。尤云殢雨知多少。小生外：天将暮。天将暮游情未了。相留恋。相留恋月儿高。
淘金令
作者：顾大典
朝代：明
体裁：曲

贴小旦：澄波泻影。画鹢随流转。绿荷泛水。翠盖擎珠浅。江水江风。香肌无汗贴：妹子。我与你呵。。幸喜长途为伴。回首家山。斜阳又隔陇树烟。远别已经年。深闺魂暗牵。重整欢娱。重整欢娱。舞裙歌扇。
清江引
作者：顾大典
朝代：明
体裁：曲

且喜皇都将到矣。日暮云阴翳。沽酒杏花村。共醉新丰市。今宵幸得论文侣。
渡黄河
作者：顾大典
朝代：明

疲马日投北，间关意若何。星霜催短鬓，风雨渡长河。远道逢人少，归心入梦多。未能逃世网，微尚竟蹉跎。
滴溜子
作者：顾大典
朝代：明
体裁：曲

日华动。日华动。玉阙胪传。宫袍烂。宫袍烂。绿罗新剪。彷佛云梯月殿。春光醉九重。蓬瀛妙选。手捧纶音。丹陛传宣。
滴溜子
作者：顾大典
朝代：明
体裁：曲

这纶綍。这纶綍。颁来自天。这袍笏。这袍笏。恩荣非浅。顷刻云蒸霞变。神鱼欲化龙。朱衣头点。绝胜登瀛。簇拥似仙。
猫儿坠
作者：顾大典
朝代：明
体裁：曲

合：霓裳曲按。恰称小腰身。瓣落金莲不动尘。回旋宛转逐行云。轻盈。似盘中掌上。逸态生春。
猫儿坠
作者：顾大典
朝代：明
体裁：曲

贴：梁州低按。袅袅动芳尘。白雪飞扬遏彩云。樱桃一颗缀朱唇。含颦。看尊前扇底。逸韵生春。
玉交枝
作者：顾大典
朝代：明
体裁：曲

你休缠休恋。强将来原非夙缘。孤鸳野鹜难为伴。空教人背地熬煎你终朝沈醉口流涎。蛮声獠气村郎面。作苦介：这羁愁似离琴断弦。这牢笼似失林槛猿。
玉胞肚
作者：顾大典
朝代：明
体裁：曲

丑：章台折柳。喜柔枝春风逗留。总黏成一段风流。愿百岁常相厮守。相看匹鸟在河洲。河汉今宵会斗牛。
玉胞肚
作者：顾大典
朝代：明
体裁：曲

姻缘辐辏。喜红妆牵丝翠楼。赎蛾眉不惜千金。论风流肯落人后。操持箕帚抱衾裯。且载扁舟事远游。
玩仙灯
作者：顾大典
朝代：明
体裁：曲

脂粉慵调。幽恨萦怀抱。听花外黄鹂声巧。
琥珀猫儿坠
作者：顾大典
朝代：明
体裁：曲

泥金报捷。喜事果从天想。赋奏明光动圣颜。曲江走马袅丝鞭。合：留连。莫非为皇都上苑。别有婵娟。
琥珀猫儿坠
作者：顾大典
朝代：明
体裁：曲

风尘羁旅。何处寄青毡。怕掷果佳人爱少年。红楼多在五云边合前。
生查子
作者：顾大典
朝代：明
体裁：曲

小生上：草屈子云玄。谈卷君卿舌。坐啸树勋猷。方显人中杰。
生查子
作者：顾大典
朝代：明
体裁：曲

贴小旦小丑上：寂寞闭深闺。自喜相依倚。小旦：莺语唤开门。想是裴娘至。
生查子
作者：顾大典
朝代：明
体裁：曲

贴小旦小丑末同上：千里泛长江。经月同官舫。更喜到名邦。歌舞陪新赏。
画堂春
作者：顾大典
朝代：明
体裁：曲

丑扮内臣从随上：葳蕤重叠琐深宫。扫除近侍飞龙。秉权何日逞雄风。阃外师中。
画堂春
作者：顾大典
朝代：明
体裁：曲

生上：家山迢递隔秋云。天涯谁念孤臣。贴小旦小丑上：秋烟一抹远山匀。翠黛含颦。
番卜算
作者：顾大典
朝代：明
体裁：曲

净朱克融众卒随上：千里剪提封。万骑如云拥。还期定霸逞英雄。看掌握山河重。
登岳
作者：顾大典
朝代：明
体裁：七言律诗

岧峣宗岳俯名区，万壑千岩鸟道纡。禹甸河山归指顾，天门宫殿接虚无。书传汉畤两司马，树列秦松五大夫。呼吸直疑通帝座，翩翩鹤驾入云孤。
白练序
作者：顾大典
朝代：明
体裁：曲

同袍友。喜千骑东方居上头。倾别酒。不忍听骊驹曲奏。江州五马游。渐蛟浦云深雁影秋。愁分手是。湓江客棹。庾楼文酒。
白练序
作者：顾大典
朝代：明
体裁：曲

外：凝眸陇水头。长江自流。乘轺去似。王尊叱驭难留。含愁泪强收。何日向南皮续旧游。空携手。叹长安宫阙。故人杯酒。
皂角儿
作者：顾大典
朝代：明
体裁：曲

旦：瘦怯怯寸步难挨。恨悠悠孤身无奈。盼乡关极目云埋。这羁愁怎生担戴。叹穷途多窒碍。死和生。成和败。难闪难猜。烟花生计。颠连可哀。告苍天莫教轻拆。子母分开。
皂角儿
作者：顾大典
朝代：明
体裁：曲

阴惨惨毒雾昏霾。路迢迢干戈盈塞。忙奔走满目尘埃。恨漂流一家摧败。玉消容眉锁黛。闷如山。愁似海。无计安排。内作喊介：军声一派。轰填若雷。怎能勾狼烟静扫。苦尽甘来。
看花回
作者：顾大典
朝代：明
体裁：曲

末上：屈指劳生百岁期。荣瘁相随。名牵利绾逡巡过。奈两轮玉走金飞。红颜成皓首。极品何为。尘事常多雅会稀。忍不开眉。画堂歌管深深处。难忘酒盏花枝。醉乡风景好。携手同归。
破阵子
作者：顾大典
朝代：明
体裁：曲

贴上：脉脉两眉愁浅。菱花暗损婵娟。小旦：消息不知郎近远。目断关山陇树烟。合相将泪暗弹。
神仗儿
作者：顾大典
朝代：明
体裁：曲

外引从上：一麾出守。一麾出守。车驰马骤。感君恩高厚。玉节朱幡先后。持虎竹。下江州。持虎竹。下江州。
神仗儿
作者：顾大典
朝代：明
体裁：曲

生小生引从上：故人出守。故人出守。津亭折柳。把离筵相候。况是芝兰同臭。暂话别。且淹留。暂话别。且淹留。
秋夜月
作者：顾大典
朝代：明
体裁：曲

丑上：鸨儿乔。只爱财和宝。见了他时呵呵笑。近来算命财星照。遇一个老嫖。遇一个老嫖。
秋夜月
作者：顾大典
朝代：明
体裁：曲

净扮茶客上：时运高。赚得财和宝。猗顿陶朱何足道。日来算命花星照。且学一个老嫖。且学一个老嫖。
秋日同华水部登宣武门城楼
作者：顾大典
朝代：明
体裁：七言律诗

缥缈层楼四望开，五陵草色对衔杯。寒衣未受清砧急，暮角频吹朔雁来。汉阙晴光连睥睨，秦关紫气接蓬莱。登高正尔逢萧瑟，落日怀归赋自哀。
簇御林
作者：顾大典
朝代：明
体裁：曲

生：津亭柳。故苑花。霎时间。天一涯。为功名两字添萦挂。管教驷马高车驾。漫堪誇。他时昼锦。同汎使星槎。
簇御林
作者：顾大典
朝代：明
体裁：曲

贴小旦：关河远。烟树赊。玉容消。镜里花。怕游丝到处相牵挂。把巫山梦逐行云化。万山遮。匆匆分袂。肠断已无些。
红绣鞋
作者：顾大典
朝代：明
体裁：曲

众：旌旗蔽日翻红。翻红。长驱直捲飞蓬。飞蓬。离幽镇。到京墉。人似虎。马如龙。同劫掠。逞威风。
红绣鞋
作者：顾大典
朝代：明
体裁：曲

谈兵虎帐英雄。英雄。胸藏韬略精通。精通。军声振。似雷轰。原日淡。阵云横。飞羽箭。控雕弓。
红衲袄
作者：顾大典
朝代：明
体裁：曲

对金銮得意时。曲江游走马回那时与刘元二位。访红楼曾把丝鞭系。解青衫曾将绿酒易笑介：实不瞒二位说。。一时间云雨迷。到后来情意密我。因此上赎将归日夜随身也今日呵。。应把青衫付绿衣。
红衲袄
作者：顾大典
朝代：明
体裁：曲

旦：我为着他困腾腾琐翠眉。我为着他病恹恹减带围。争奈我娘行不解人深意。强逼我落溷沾泥做墙外枝。我真情你既知。便追随想不见疑只是。我娘行重利要把我轻抛也。怕事到头来祇自悲。
红衲袄
作者：顾大典
朝代：明
体裁：曲

每日间见你敛蛾眉不知愁甚的。见你减腰围不知为着谁。今日个说起心中事。正好与我并头花做连理枝。你真情我已知。想夫君也念伊你。只合从头收拾閒风月也待他差人来迎接我们时节呵。。我和你做个仙侣同舟晚更移。
红衲袄
作者：顾大典
朝代：明
体裁：曲

贴小旦：我也愿卖钗梳赎取伊。我也愿典衣衫尽付渠只是。探囊中怎彀千金费。罄箧底难当十斛珠。欲托征鸿报与知。奈天涯云路迷。怎能彀特为司花吏也。留取河阳第一枝。
红衲袄
作者：顾大典
朝代：明
体裁：曲

贴：莫不是恋恋绨袍赠故知。旦：想他不曾遇什么沦落的。那曾赠人。小旦：莫不是弃青衿为赐绯。旦：他也不是那样弃旧怜新的人。贴：莫不是衣狐貉嫌袍敝。旦：他也不是这样趋炎附势的人。小旦：莫不是披鹤氅解青衣赐行酒的。旦冷笑介：酒字儿到猜着三分了。还有七分猜不着。贴：这话儿教人转疑。这意儿教人怎知小旦：我知道了。。多应是禄薄官贫也。典却春衣做夏衣。
耍孩儿
作者：顾大典
朝代：明
体裁：曲

净：感娘行慇勤意美。况觑着千娇百媚。绮罗丛里。绮罗丛里。顿忘却客邸栖迟合前净。
耍孩儿
作者：顾大典
朝代：明
体裁：曲

幽州敢逆朝廷命。重：四面攻围功未成。弓高既陷粮途哽。深州窘卒谁安定。重：下博饥民势若倾。贼势猖狂甚。早宜区处。拯济生灵。
耍孩儿
作者：顾大典
朝代：明
体裁：曲

满泛取金樽绿蚁。准备着偎红倚翠。对酒当歌。对酒当歌。应知是快乐便宜。合：论人生欢娱能几。猛拚取沈醉似泥。
舟夜忆郡斋眺阁
作者：顾大典
朝代：明

舟移泽国暮烟长，望入沧波思渺茫。遥忆郡斋清绝处，万山孤阁夜焚香。
苕溪春日
作者：顾大典
朝代：明
体裁：古风

苕溪春深春欲归，柳丝拂地梨花飞。客子辞家已三月，春风初换越罗衣。罗衣竞试春江曲，花外莺声断还续。春心羁思两相催，愁见天涯春草绿。春草年年伴客程，扁舟明日又孤征。故园回首春云隔，江上春风空复情。
菊花新
作者：顾大典
朝代：明
体裁：曲

外刘禹锡末携酒肴随上：六街歌舞马头尘。最喜连鞯是故人。郊外好寻春。载酒且期欢饮。
菊花新
作者：顾大典
朝代：明
体裁：曲

生上：翩翩挟策赴京华。赋就凌云气可誇。结束远辞家。有人在绿窗低亚。
解三酲
作者：顾大典
朝代：明
体裁：曲

想枫宸昔年立仗。效葵忠敢上封章。不道龙鳞难逆遭黜降。喜青山正对黄堂只是。寂寥夜雨芙蓉帐。冷淡秋风烟水乡。合：遥相望。岂忍使凤帏人老。云冷巫阳。
解三酲
作者：顾大典
朝代：明
体裁：曲

想那日东郊欢畅。喜褰帘邂逅裴娘与他。并头交颈沙堤上。应不羡两两鸳鸯。想当初柔情绰态相亲傍。到如今水驿江程去路长合前。
谢池春
作者：顾大典
朝代：明
体裁：曲

白氏乐天。初与微之交好。学揣摩时时倾倒。春雷蛰起。上林莺晓。应制科同登廊庙。得意郊游。邂逅裴娘年少。典青衫恨相逢欠早。谁知交颈化作分飞鸟。直待浔阳江上。听琵琶方成谐老。
豹子令
作者：顾大典
朝代：明
体裁：曲

众：三略六韬须讲诵。须讲诵。星流电转振威风。振威风。麾下人人皆胆勇。摧强破敌逞豪雄合前。
豹子令
作者：顾大典
朝代：明
体裁：曲

叠鼓鸣笳山岳动。山岳动。长鎗大剑倚崆峒。倚崆峒。百万雄兵前后拥。直教杀气暗卢龙。合伫看奏凯建肤功。
越恁好
作者：顾大典
朝代：明
体裁：曲

同声共倾倒。同声共倾倒。名誉冠时髦。满堂欢笑。金石交。凤鸾交。文章事业。风流才调。咫尺丹霄。浮云不蔽长安道。欢娱百岁同谐老。
送张郎中守出辰州
作者：顾大典
朝代：明
体裁：七言律诗

分手风烟怅旧游，且凭樽酒暂淹留。愁来欲拟张衡赋，君去真同郭泰舟。征旆远从三楚没，离心先逐五溪流。欲知何处怀人切，云白山青独倚楼。
送王郡守之楚中
作者：顾大典
朝代：明
体裁：五言绝句

一曲苕溪水，逢君又别君。春风数行雁，日暮隔湘云。
送秦郡倅还楚中
作者：顾大典
朝代：明
体裁：五言律诗

一朝辞簿领，千里返江湘。弃置君何罪，离群我自伤。春风过夏口，秋草卧衡阳。为报南来雁，音书好寄将。
郡斋即事
作者：顾大典
朝代：明
体裁：五言律诗

空斋无一事，散帙有馀閒。古蔓垂衣桁，疏花照客颜。云阴方抱日，雨气忽沈山。徙倚当高处，纷纷暮鸟还。
醉扶归
作者：顾大典
朝代：明
体裁：曲

旦：花前邂逅春风面。典衣沽却酒如泉。这青衫不比鹔鹴。寒淋漓犹殢香痕满咳。白相公。白相公。。你悬金衣紫是何人。须记红楼翠袖情非浅。
重登虎丘
作者：顾大典
朝代：明

剑壑秋风起暮烟，寒泉落木自依然。翻因解组重来日，悔别青山二十年。
金珑璁
作者：顾大典
朝代：明
体裁：曲

愁眉何日展。恹恹瘦损香肌。心易懒。步难移。
金陵怀旧
作者：顾大典
朝代：明
体裁：六言诗

小岸高楼长笛，秋风野寺昏钟。问渡重经桃叶，涉江欲采芙蓉。
金陵杨柳词
作者：顾大典
朝代：明
体裁：乐府曲辞

太液池头欲暮春，谁家玉笛按歌新。飞花好趁东风去，为觅南楼独倚人。
锁南枝
作者：顾大典
朝代：明
体裁：曲

匆匆别各一方。漂流此身无主张。毕竟嫁浮梁。孤舟烟水乡。新声奏旧话长奴家在月下停舟。偶把琵琶消遣一回。不意相公正在江边送客。听得是奴家的指拨。相邀过船。感旧兴悲。青衫泪湿。那时节有人来报。茶客酒醉溺死。相公就赎我回来了。。续前缘真不枉。
锁南枝
作者：顾大典
朝代：明
体裁：曲

贴小旦：从别后泪两行。音容阻隔路渺茫。邂逅水云乡。似文鸳逐雁行。移莲步入画堂。再相逢喜相傍。
锦缠道
作者：顾大典
朝代：明
体裁：曲

闷无聊。叹烟花尘缘未消。粉悴与脂憔。甚时得成就凤友鸾交。终日摆迷魂阵用。被窝中宝刀。只落得按红牙拨损檀槽。减却楚宫腰。羞杀人当筵献笑。箕帚几时操也。免得兰生当道。打叠起目挑与心招。
锦衣香
作者：顾大典
朝代：明
体裁：曲

香有醪。金尊倒。美有肴。珍馐造。坐有妖娆。轻颦浅笑。何妨日日典青袍。生：柔情眷眷。真乐陶陶。旦：愿相期谐老。订幽盟两情相保。同把苍苍祷。一心两照。不知身在琼台瑶岛。
闲居杂兴
作者：顾大典
朝代：明

坐来黄叶满渔矶，小阁疏灯对掩扉。竹覆古墙经雨暗，夜分时复见萤飞。
闺思
作者：顾大典
朝代：明

朝日斜照户，垂杨低拂床。新篁未解箨，幽兰已谢芳。桑蛾齐绕树，海燕竞窥梁。玉箸流残粉，金炉冷夕香。罗衾空有梦，无信往辽阳。
雁儿落带过得胜令
作者：顾大典
朝代：明
体裁：曲

旦看介：岂忍见休文减带腰。岂忍见宋玉悲秋貌。生：你可认得这件青衫么。旦：重提起典青衫酒价高。免不得掩红妆把琵琶抱。生：你为何就嫁了人。旦：恨娘行把我一时抛。付茶商把箕帚操。也不管参商和卯酉。逼勒咱鸾枝作鹳巢。生拭泪介外：乐天为何只管堕泪。你的青衫尽湿透了。小生：连我们也要堕泪起来了。旦：延烧。死灰然祅神庙。蓝桥。为风波败久要。为风波败久要。
集贤宾
作者：顾大典
朝代：明
体裁：曲

生：秋花点点浥露芬。绕碧砌苔茵。菊散丛金莲坠粉。喜寒葩似带馀春。繁华易陨。恐青女又侵青镜。合：心自忖。拚取绿醑青尊同引。
集贤宾
作者：顾大典
朝代：明
体裁：曲

贴小旦：秋风隐隐入座馨。更秋色宜人。把艳舞娇歌还再整。奈感时溅泪伤神。金风渐紧。怕玉露又催霜信合前生。
霜天晓角
作者：顾大典
朝代：明
体裁：曲

旦上：重门静悄。帘外东风晓。暮雨朝云怎了。迎新送旧徒劳。
风入松
作者：顾大典
朝代：明
体裁：曲

外小生引从上：昨宵邂逅豫章城。向秋江饯别长亭。听冰弦嘹喨传邻艇。喜旧爱重谐堪庆。向衙斋联镳共行。停征盖。暂逢迎。
风入松
作者：顾大典
朝代：明
体裁：曲

生上：天涯沦落不胜情。幸江津重遇娉婷。梦回巫峡魂难定。闻故友朝来相庆。且开尊相邀共倾。候下榻。喜逢迎。
香遍满
作者：顾大典
朝代：明
体裁：曲

彤墀拜舞踏香尘。看遍街头万户春。纷纷俱是冶游人。转觉皇都气象新。
驻云飞
作者：顾大典
朝代：明
体裁：曲

小生：臣对臣闻。敢竭愚忠答圣恩。河朔方专阃。犯阙军威损嗏。。国势此攸存。岂容勿问。速整王师。早把妖氛净。直捣幽并接阵云。
驻云飞
作者：顾大典
朝代：明
体裁：曲

生：臣对臣闻。敢布刍荛效悃忱。三镇相援引。逆节终难隐嗏。。跋扈转纷纭。皇威当震。讲武修文。二者皆明训。推毂还须任虎臣。
驻马听
作者：顾大典
朝代：明
体裁：曲

丑旦同上：心急行迟。野旷原空何所之只见。苍茫烟树。惨淡风尘。故国云迷。间关千里旅情悲。凄凉满目乡心碎。身怯驰驱且向。人烟凑密望门投止。
驻马听
作者：顾大典
朝代：明
体裁：曲

如綍如纶。天语传宣谨听闻。今兵兴河朔。欲息风尘。须赖臣邻。先王耀德是何因。于今用武何为本。顾问谆谆。嘉谋胜算。各宜无隐。
高阳台
作者：顾大典
朝代：明
体裁：曲

员缺。推毂宜精。建牙当选。岂容债帅星列。二卵弃干城。把膺扬付之弹铗。崩竭。汾阳薨逝西平殒。有谁人奉公竭节。到如今。虎臣矫矫。化为蛇蠍。
高阳台
作者：顾大典
朝代：明
体裁：曲

小生：明哲。谋断兼资。昔推房杜。而今付之空说。国是盈庭。雌黄未有分别。迂阔。依违庙堂无石画。叹君门万里悬绝。运嘉谋。只愁阻隔。未能直达。
高阳台
作者：顾大典
朝代：明
体裁：曲

差迭。言路当开。直臣应奖。须知帝裾难绝。自林甫奸邪。把忠贤视同吴越。悲咽。九龄已老韩休死。仗马鸣杜鹃啼血。到如今。满朝钳口。百僚结舌。
高阳台
作者：顾大典
朝代：明
体裁：曲

生上：吞吐虹霓。氤氲豹雾。文场旗鼓森列。东壁图书。东山琴酒云月。含章未展经纶手。志空怀伊吕功烈。且从容芸窗丽泽。待时而发。
高阳台
作者：顾大典
朝代：明
体裁：曲

生：藩镇纵横。朝纲解纽。正澄清揽辔时节。建立何先。贤豪须有施设。颠越。道傍筑室犹未决。笑苏张漫劳饶舌。倘遭逢。弛张战守。早权优劣。
鹊桥仙
作者：顾大典
朝代：明
体裁：曲

生上：明光奏赋。石渠侍讲。委佩凤皇池上。一封朝奏谪江乡。喜官舍面山虚爽。
鹊桥仙前
作者：顾大典
朝代：明
体裁：曲

贴小旦小丑上：镜损朱颜。袖沾红泪。不道檐前鹊喜。
鹊桥仙后
作者：顾大典
朝代：明
体裁：曲

丑上：天涯相聚喜相招。旦上叹往事不堪提起。
黄莺儿
作者：顾大典
朝代：明
体裁：曲

和泪泻流霞。唱阳关别路赊。眉儿淡了凭谁画。离心似麻。枕痕转加。眼前一刻千金价。愿君家。春风得意。看遍上林花。
黄莺儿
作者：顾大典
朝代：明
体裁：曲

生：门外促骄騧。趁东风踏落花。柳丝无奈春愁挂。归当及瓜。休教忆咱。盼征途日近长安下。莫咨嗟。你深闺结伴。相对绿窗纱。
乙丑孟秋下旬四日杨中丞绝命诏狱是夜初昏时有气如白练起尾箕间扫紫微掩天枢五星时在燕邸目睹感赋二首
作者：顾大武
朝代：明

满地苌弘血染衣，补天功业竟安归。犹余万丈长虹气，此夕骖箕叩紫微。十叶山河一线悬，老成只手欲回天。杀身岂足辞臣责，长绕精诚紫极边。
乙丑孟秋下旬四日杨中丞绝命诏狱是夜初昏时有气如白练起尾箕间扫紫微掩天枢五星时在燕邸目睹感赋二首·其一
作者：顾大武
朝代：明

满地苌弘血染衣，补天功业竟安归。犹余万丈长虹气，此夕骖箕叩紫微。
乙丑孟秋下旬四日杨中丞绝命诏狱是夜初昏时有气如白练起尾箕间扫紫微掩天枢五星时在燕邸目睹感赋二首·其二
作者：顾大武
朝代：明

十叶山河一线悬，老成只手欲回天。杀身岂足辞臣责，长绕精诚紫极边。
渡江风波甚恶
作者：顾大武
朝代：明

千丈寒涛天半开，片帆横影落江隈。浮生久已同蕉鹿，肯向阳侯一乞哀。
漫歌
作者：顾大武
朝代：明

酒旗招摇西北指，北斗频倾渴不止。天上有酒饮不足，翻身直下解作人间顾仲子。酒中生，酒中死，糟丘酒池何龌龊，千钟百觚亦徒尔。堪笑刘伶六尺身，死便埋我须他人。此身血肉岂是我，乌鸢蝼蚁谁疏亲？四鳃鲈鱼千里莼，有此下酒物，刘季张良焉足论。左携孔北海，右揽李太白。余杭老姥寄信来，道我新封合欢伯。
登广武冈汉高数项羽处
作者：顾大武
朝代：明

三尺寒流数仞冈，两雄曾此话兴亡。汉家事业由天幸，十罪空劳数项王。
初冬社集甘露阁
作者：顾大猷
朝代：明

严风动树转新寒，系马招提木叶干。钟鼓还鸣梁殿阁，壶觞雅集晋衣冠。江枯白雁芦初断，地古青莲露已残。总是空门无去住，赋诗行酒尽余欢。
春初雨雪新霁过乌龙潭访谢少连
作者：顾大猷
朝代：明

林竹谁开径，春江暂系船。青山君偶借，沧海兴应偏。城阙留晴雪，衣裳净夕烟。泠然心赏得，佳处若为传。
梅华阁
作者：顾大猷
朝代：明

残雪映江城，春风度郊郭。不见阁中人，梅花自开落。
秋晚客鸡鸣寺
作者：顾大猷
朝代：明

古寺崔嵬俯帝城，攀跻渐觉旅愁轻。楼台寒入三山色，砧杵秋高万户声。向夕张琴依竹坐，有时待月伴僧行。从来禅室多心赏，几席无尘梦亦清。
芜城
作者：顾大猷
朝代：明

日落芜城门，草没芜城路。无复鹤归年，时见鸟栖树。
自拟摘句祠堂联
作者：顾大章
朝代：明
体裁：联

故作风波翻世界；长留日月照人心。
对月
作者：顾存仁
朝代：明
体裁：七言绝句

清光此夕为谁秋，关月能禁故国愁。何处笛声吹不断，卧看北斗挂城楼。
岔道
作者：顾存仁
朝代：明
体裁：五言律诗

目极长安岭，春生岔道屯。看花频掩泪，闻雁欲销魂。陇雾侵衣湿，风沙隔面昏。据鞍悲髀肉，徒切壮心存。
幽澜泉
作者：顾孟时
朝代：明
体裁：七言律诗

秀水东流入魏塘，一泓谁凿近禅房。煮来茗碗清无滓，分出花渠细有香。霜月半空融碧海，风涛一派引沧浪。客浆此日难成醉，聊吸寒泉当酒尝。
夜饮王中丞元美宅
作者：顾孟林
朝代：明

与君湖海各栖迟，一夕相逢酒百卮。醉后不知何以别，醒来唯记月明时。
寄陆纂父
作者：顾孟林
朝代：明
体裁：五言律诗

日日看山色，知君在此中。祇因一水隔，难以尺书通。白乳思林屋，青霞记石公。傥然乘兴去，相见对秋风。
尧峰月夜同左虞赋
作者：顾孟林
朝代：明

空中楼阁暮氤氲，此夜人间不着君。我欲相从一片月，不知身是此山云。
钟山人昔曾被役西方暇日为予说所见因书以赠之
作者：顾孟林
朝代：明

闻君昔日过凉州，千里黄河一曲流。曾见西山遮虏塞，云间孤戍为防秋。
入山杂言
作者：顾宁
朝代：明
体裁：古风

杖藜入山中，悠然憺忘归。白云霭前途，行行穿翠微。林幽鸟声寂，地僻人迹稀。惟时岁云暮，黄叶纷以飞。石罅寒泉鸣，草根朝露晞。抚景自怡悦，暂忘尘世机。石壁挂我巾，松风吹我衣。将期二三子，于焉歌采薇。
延福庵题壁三首
作者：顾宪成
朝代：明

茫茫大化任推迁，消息盈虚总自然。若欲个中生去取，请观四十六年前。喟然尼父欲无言，坚白纷纷尚未阑。但得此身还造物，不须一字落人间。嘐嘐妄议古之人，岁月蹉跎忽到今。一息尚存应有事，莫将夭寿贰吾心。
延福庵题壁三首·其一
作者：顾宪成
朝代：明

茫茫大化任推迁，消息盈虚总自然。若欲个中生去取，请观四十六年前。
延福庵题壁三首·其三
作者：顾宪成
朝代：明

嘐嘐妄议古之人，岁月蹉跎忽到今。一息尚存应有事，莫将夭寿贰吾心。
延福庵题壁三首·其二
作者：顾宪成
朝代：明

喟然尼父欲无言，坚白纷纷尚未阑。但得此身还造物，不须一字落人间。
怀友
作者：顾宪成
朝代：明

伏枕燕山两鬓疏，于时诸子复何如。九龙不改江南色，双鲤谁传冀北书。白雪怜君怀绝调，红尘惭我满征车。相看意气中原在，未得逢人叹索居。
游江汉石紫薇山馆
作者：顾宸
朝代：明
体裁：五言律诗

去家才咫尺，山径自君开。筑室奇峰外，寻泉古麓隈。兴高松鹤下，坐久洞云来。我亦登临者，培风直上台。
题马
作者：顾应时
朝代：明

天下于今正一家，无劳汗马走尘沙。御沟浴罢星初落，天厩归来日未斜。□玉四蹄谙蜀栈，立锥双耳认胡笳。金羁不受奚官控，闲向东风步落花。
苍梧致士贻诸属吏
作者：顾应旸
朝代：明

五载栖栖老瘴南，尚余病骨得投簪。火山不拟初时焰，冰井还留去后甘。勾漏就砂非有意，郁林携石亦成贪。诸君勉策清时业，慰我东山一枕酣。
丁未春社和蔡白石韵
作者：顾应祥
朝代：明

翠微深处锁禅关，萝薜层层春自閒。树杪归云迷洞口，竹根流水度花间。晴波白淼鸥边渡，拳石青浮水上山。逸老新堂开地主，清秋绝巘会应攀。
丁未春社昆山张石川银台愿来入社坦翁司空以诗招之石川和之录以见示次韵奉答
作者：顾应祥
朝代：明

流光去不再，往事安可追。吾侪谢尘务，生平况衰迟。眷兹溪山胜，不乐将何之。卓哉石川翁，才名冠当时。青春命孤棹，雅社怀英耆。旷达迈时俗，古道遵皇羲。匪徒骋游观，真性日以颐。沧桑有更变，久要谅不移。
丙午春社悼朱霅峰秋官
作者：顾应祥
朝代：明

浮玉山前烟浪生，岘山寺下雨冥冥。登临不见去年伴，愁对远峰空自青。
丙午春社贺施南村韵
作者：顾应祥
朝代：明

新春今日始登山，老息机尘分外閒。寻壑步循冈腹上，看云坐憩石唇间。高情何幸逢三益，大道无缘觅九还。秉烛传杯尽馀兴，倩人扶醉下孱颜。
东原为汪道弘赋
作者：顾应祥
朝代：明

东原山深深几重，千峰万峰青巃嵷。谁其主者风雪翁，买田筑室于其中。翁已蜕去迷仙踪，肯堂有子翁则同。气味潇洒文章工，浪游江湖西复东。仰天长吟声激空，杪春访我水晶宫。篝灯夜雨谈鸿濛，兴阑长揖意气雄，飘然一棹凌天风。
东坡月潭寺云泉阁次韵
作者：顾应祥
朝代：明

石壁穹窿半倚天，停骖午饷更攀缘。可堪远地重为客，欲向空门一问禅。寺对澄潭涵夜月，窗摇古树落云泉。追思往昔曾经此，屈指而今十五年。
临湖书屋
作者：顾应祥
朝代：明

结庐傍湖住，雅兴复如何。云物荡胸次，烟莎引兴多。虚明开夜榻，沆瀣吸清波。老去无尘事，时听孺子歌。
九叠韵答徐半溪
作者：顾应祥
朝代：明

空堂寂静类禅关，怪㡳诗逋搅却閒。往事巳俱随逝水，新题恨不遍名山。风高哀雁来天外，月冷鸣螀绕砌间。自觉此身成市隐，欲将踪迹混渔蛮。
九日偕诸友登松云后山绝顶复移酌洗心亭晓归值雨
作者：顾应祥
朝代：明

尘纷役形神，中抱颇作恶。眷兹重九日，相携出西郭。始登松云颠，复移洗心酌。披蓁陟层阿，决眦入寥廓。烟村散如画，冈陵势相络。欲雨天忽霁，轻云代张幕。觥筹尽馀兴，雅言杂诙谑。百年几佳序，人事每相错。天锡兹辰良，胡不且为乐。归舆西风暝，雨脚遂纷落。
六叠韵答徐半溪
作者：顾应祥
朝代：明

隔林啼鸟自间关，惊起幽人梦里閒。渴思欲吞云梦泽，卧游应遍武夷山。但将俗念抛千劫，未达仙阶只一间。莫讶惠能真獦獠，由来佛性不拘蛮。
净慈寺次金近山内翰韵
作者：顾应祥
朝代：明

南屏幽胜处，秋日此跻攀。路转桥通寺，峰回塔映山。绕堤松柏古，悬磴薜萝閒。怅望平湖渺，长空一鸟还。
别峰庵
作者：顾应祥
朝代：明
体裁：五言排律

雅爱湖边寺，幽临水上峰。暝烟含翡翠，秋宇净芙蓉。鳌极驾来稳，鲸涛任自冲。鸥盟隔浦屿，鹤立背岩松。古洞烟萝合，飞梯石藓重。檐牙妨过鸟，池面跃降龙。僧定时闻磬，渔归远听钟。少耽游览胜，老觉应酬慵。已悟三乘妙，犹嫌百虑憧。奇探元有意，幻住拟相从。借榻挥谈柄，参禅竞舌锋。还将一转语，持去问南宗。
南圃为医士徐霖赋
作者：顾应祥
朝代：明

城市山林趣亦饶，野亭丛桂自逍遥。呼童扫叶供茶灶，对客分泉灌药苗。
和黄小峰大户同韦南苕少参游吴山寺
作者：顾应祥
朝代：明

一径青林外，诸天翠蔼重。石应听佛法，松不受秦封。喜有宾朋共，更多童冠从。独怜三箬老，高兴未能从。山转还宜寺，林幽不见人。此中真净土，何处有纤尘。松岛凉生夏，花源杳入秦。惭无买山价，吾欲与之邻。塔影浮溪上，钟声出树间。空庭双鸟下，落日一僧还。泉响千山雪，岚飞两岸山。何须到昏黑，绝顶已穷攀。
和黄小峰大户同韦南苕少参游吴山寺·其一
作者：顾应祥
朝代：明

一径青林外，诸天翠蔼重。石应听佛法，松不受秦封。喜有宾朋共，更多童冠从。独怜三箬老，高兴未能从。
和黄小峰大户同韦南苕少参游吴山寺·其三
作者：顾应祥
朝代：明

塔影浮溪上，钟声出树间。空庭双鸟下，落日一僧还。泉响千山雪，岚飞两岸山。何须到昏黑，绝顶已穷攀。
和黄小峰大户同韦南苕少参游吴山寺·其二
作者：顾应祥
朝代：明

山转还宜寺，林幽不见人。此中真净土，何处有纤尘。松岛凉生夏，花源杳入秦。惭无买山价，吾欲与之邻。
咏魁星灯
作者：顾应祥
朝代：明

荧荧精采散中庭，幻出华灯肖鬼形。自是文明昭景象，谩誇机巧夺玄冥。斗杓指处光摇紫，天禄携来燄吐青。坐觉三垣真可即，此心长拱北辰星。
墨川为写竹詹生赋
作者：顾应祥
朝代：明

老龙朝吸研池乾，飞落晴波涨黑湍。半醉濡毫一挥洒，满堂风雨渭川寒。
壶公谣
作者：顾应祥
朝代：明

壶公山中兴有馀，山人爱閒头不梳。诗吟古人不道语，架插俗眼未见书。有时乘兴写幽抱，老蚌迸出千斛珠。雄才如此合廊庙，早归丘壑良可吁。山人自言吾所好，不在佩玉金门趋。曾闻世界常陷缺，唾壶击碎狂歌发。倦卧南阳冈上云，醉呼采石矶头月。阅残尘世同蜉蝣，剖破籓篱同胡越。年踰耳顺筋力强，时向风前晞鹤发。舍南舍北俱种花，客来剪韭还摘瓜。开径杖分黄犊草，携尊时对白鸥沙。鸥沙犊草自成趣，何用更觅仙人家。
安庄白水用韵
作者：顾应祥
朝代：明

素练飞飞向壑奔，何年神禹凿龙门。青天作雨千蛟舞，白日行空万骑屯。鼓动雷声山欲裂，撼摇坤轴地应翻。可怜不在中州地，遗向穷边自晓昏。
宋驸马王诜江山胜览图
作者：顾应祥
朝代：明

王郎妙手绝代无，生绡写出江山图。飘扬天趣入三昧，点染意象争锱铢。远山模糊近山碧，澄江一带横秋色。老树参差曲岸妨，回波摇荡崩堤仄。人家临水尽开门，俨如鸡犬声相喧。万杉路隔烟霞洞，独木桥通杨柳村。忽然突起作险状，两厓怪石森屏障。峰回麓转势复平，贾舶渔舟互来往。楼台隐隐云中起，叠嶂层峦青未巳。风帆渺渺天际来，咫尺浑同千万里。
归云庵次孙太山韵
作者：顾应祥
朝代：明

千峰万峰岚气飞，松阴曲径开禅扉。虚室小坐群动息，空山无人俗事稀。清泉出渠忽自响，野鸟狎客如相依。眼前幽意收不尽，斜日看云徐步归。
怀化驿观前年和韵旧作又辱张东沙诸公见和墨迹在壁宛然如新光阴不冉怅然有感
作者：顾应祥
朝代：明

衰年起废复穷边，清梦犹依霅上田。路仄只愁人堕堑，山深长似管窥天。闷呼浊酒聊成醉，倦倚肩舆亦当眠。寄与西湖双白鹤，好脩毛羽待逋仙。
戊申秋次吴苕源宪副韵
作者：顾应祥
朝代：明

早岁罢官守，归田抱幽独。行行箬水滨，采采篱下菊。桑麻日以长，桃李亦秾郁。群贤挈高会，千古振遐躅。眷兹南城南，绝胜曲水曲。上有千树松，下有万竿竹。梵宫出云端，澄湖枕山隩。新构复爽垲，宾筵更雍肃。业巳谢纷华，那复惊宠辱。瓶罄复可酤，晷短继以烛。清歌月在天，借榻云满屋。疏钟隔树闻，海气开晴旭。
昆明池歌
作者：顾应祥
朝代：明
体裁：古风

昆明池，延袤数百里。千山万山直自昆崙来，诸山之水汇于此。相传其水颠倒流，滇池之名由此始。左有金马山，右有碧鸡峰。瀰漫浩瀚渺无际，但见洪涛巨浪日夕排苍穹。青天忽惊白日起，霹雳振撼蛟龙宫。天吴水怪九首八足不可以名状，时复出没于其中。有时风恬波浪息，一碧万顷开青铜。其广也如此，胡为乎不在九域之内，不得与五湖七泽相争雄。神禹治水迹不到，穆王八骏难为穷。汉主凿池徒髣髴，王褒将命何匆匆。唐宋以来各僭据，声教不与中国通。天开景运圣人出，一扫海内群邪空。五服之外更五服，俛首授命归提封。侏�椎结之类吾不知其几千万种，礼乐不异车书同。渺余生当全胜日，观风两度乘青骢。古来多少豪杰士，局于偏安之世，不得一洗磈磊胸。百年过眼一弹指，得此胜览真奇逢。振衣独立太华顶，狂歌目断孤飞鸿。
晚晴
作者：顾应祥
朝代：明

薄暮开新曙，残阳印浅沙。閒鸥明远渡，归鸟落飞霞。渔艇依桥泊，村帘出树斜。登楼遣孤兴，野思入眸赊。
次吴石岐大参韵
作者：顾应祥
朝代：明

蔼蔼诸吉士，飘飘列仙群。同盟矢不爽，雅会情何勤。载歌伐木篇，言采南涧芹。幽怀旷三古，遐眺渺八垠。弛张合矩度，讨论俱典坟。蓬麻交相资，曲糵宁徒醺。凭轩看逝水，憩石候归云。长空月初上，爽气秋将分。西塞玄真子，茅山陶隐君。安得与之游，理乱了不闻。
次石岐韵
作者：顾应祥
朝代：明

再入岘山寺，同观薝卜花。山光如夙昔，秋色感年华。樵径通林莽，渔舟倚岸沙。别归犹恋恋，信宿借僧家。
次韵答李半溪夜宿壶宫
作者：顾应祥
朝代：明

炎歊秋未退，十日不应门。忽枉中阿驾，来过下若村。薇花丛映户，荷叶乱翻盆。聊把棋枰对，幽怀得细论。
次韵答黄小峰
作者：顾应祥
朝代：明

苍弁峰头屐，清苕溪上槎。馀生只山水，吾性本烟霞。适意风前枕，惊心梦里笳。閒门无客到，绿草任教遮。避客常悬榻，耽诗不到家。锄云时种药，分月夜煎茶。踪迹寰中梗，勋名镜里华。棋枰与书卷，乐事岂须赊。
次韵答黄小峰·其一
作者：顾应祥
朝代：明

苍弁峰头屐，清苕溪上槎。馀生只山水，吾性本烟霞。适意风前枕，惊心梦里笳。閒门无客到，绿草任教遮。
次韵答黄小峰·其二
作者：顾应祥
朝代：明

避客常悬榻，耽诗不到家。锄云时种药，分月夜煎茶。踪迹寰中梗，勋名镜里华。棋枰与书卷，乐事岂须赊。
次韵简刘南坦司空
作者：顾应祥
朝代：明
体裁：七言律诗

秀野堂前只茹蔬，要将高节励顽夫。诗工汉魏还窥雅，字写钟王不学苏。甪里移家东海峤，寒山寄迹国清厨。只愁物色玄纁到，重见逍遥衣锦狐。
次韵简刘南坦司空
作者：顾应祥
朝代：明

秀野堂前只茹蔬，要将高节励顽夫。诗工汉魏还窥雅，字写钟王不学苏。角里移家东海峤，寒山寄迹国清厨。只愁物色玄纁到，重见逍遥衣锦狐。
沈五峰郡博往松江视其乃婿清浦县学谕王君诗以赠之
作者：顾应祥
朝代：明

君乘一舸观东海，木落三江正杪秋。千古宫墙开创典，百年心印有传流。村墟远近鱼成市，沙岛微茫蜃吐楼。拟赋雄文招二陆，归持新稿示交游。
泉石
作者：顾应祥
朝代：明

野人不作繁华梦，只爱山间泉石清。扫处乱云黏帚重，汲来新月注壶明。卧听漱月醒尘耳，坐拂苍苔解宿酲。莫道膏肓已成癖，此中幽趣有谁争。
游道场山登绝顶次东坡韵
作者：顾应祥
朝代：明

天风阻舟岘山麓，促我来游道场谷。平生览胜兴独豪，飞步宁愁病双足。松山郁郁云漫漫，石磴曲似羊肠蟠。忽然谷㡳天籁发，千岩万壑惊奔湍。层梯历尽浮屠出，俯瞰平湖如广席。湖中七十二峰青，疑有巨灵一挥植。相携何必双绿鬟，白云明月天地间。丈夫适意即仙境，浪说海外三神山。浮世悠悠旦复旦，弹指百年过已半。何如从此谢尘纷，独立丹崖发长叹。
漳水合流为张西林郡守赋
作者：顾应祥
朝代：明

千山飞瀑响雷车，雨后洪涛势转加。万顷白迷沙屿淼，一泓青抱石林斜。杜陵垂钓宜添槛，汉使穷源拟泛槎。底用凭栏赋秋水，豪吟巳属大方家。
登南高峰次江石南大参韵
作者：顾应祥
朝代：明

层梯百折紫霄通，合是东南第一峰。今古山川有吴越，乾坤身世本萍蓬。楼台掩映诸天迥，烟雾微茫八极空。岂有长才能作赋，不禁豪思欲凌风。
看僧鞋菊用旧韵
作者：顾应祥
朝代：明

去年今日赏僧鞋，又是秋风一度开。岂有灵根通佛性，欲凭行脚见如来。缁尘洗尽元无染，浮世看残莫浪猜。仕路羊肠俱踏遍，宁将晚节共深悲。
碧岩精舍
作者：顾应祥
朝代：明
体裁：七言律诗

天放新晴岚气开，野僧扶我上层台。百千万折始到顶，五六十年才一来。巨浸漫空翻雪浪，飞泉激石响寒雷。吾乡胜概无过此，兴尽重呼浊酒杯。
秋热顿凉答半溪
作者：顾应祥
朝代：明

高木萧萧动野烟，夜堂孤坐一灯悬。新愁到枕还今夕，往事惊心又隔年。勋业巳惭青镜里，情怀聊放绿尊前。莫嫌眼㡳炎凉变，安分随时自泰然。
自述
作者：顾应祥
朝代：明

墙下栽桑园植蔬，溪山随处着狂夫。雨流新水堪供钓，春满空庭不薙苏。匮乏每忧薪似桂，豪华浪说蜡炊厨。粗衣粝饭馀生足，不慕田文裘白狐。
苦热四叠韵答徐半溪
作者：顾应祥
朝代：明

老夫病暑不耐夏，口苦啖粥如啖炙。虽无竹石富平泉，薄有草堂开魏野。发狂欲叫转炮焦，习静澄心亦潇洒。洞庭一苇吾欲航，河朔千杯谁共把。野人赠我醒酒石，云是得之太湖者。置之茅亭相对时，清风徐来岂论价。园树如经烈火焚，盆荷不见琼珠泻。世途巳悟鹿覆蕉，肉眼谁分珠与瓦。白首甘为抱瓮迂，黑甜偷得浮生暇。高槐细柳聊自娱，水阁凉亭㡳须假。代谢炎凉理则然，吾徒莫更相惊诧。
读东坡集中有归去来兮辞集字诗喜其用韵仍集字和之
作者：顾应祥
朝代：明

归去田园乐，春来万物荣。亲交携酒酌，稚子出门迎。巳觉容颜老，还知富贵轻。东皋足舒啸，登眺日怡情。寓宇畴非寄，良辰不我留。登丘候云出，入壑引泉流。遗世成孤往，怀人赋远游。临风几惆怅，今日复焉求。富贵今非愿，风云安可期。得归吾足矣，不乐复何之。清趣还消酒，忧怀尽寓诗。委心无物我，宇内几人知。窈窕丘园景，飞泉万壑奔。有时还问棹，无日不关门。菊径寻诗杖，松风载酒尊。欣欣吾自得，稚趣老犹存。
读东坡集中有归去来兮辞集字诗喜其用韵仍集字和之·其一
作者：顾应祥
朝代：明
体裁：五言律诗

归去田园乐，春来万物荣。亲交携酒酌，稚子出门迎。巳觉容颜老，还知富贵轻。东皋足舒啸，登眺日怡情。
读东坡集中有归去来兮辞集字诗喜其用韵仍集字和之·其三
作者：顾应祥
朝代：明

富贵今非愿，风云安可期。得归吾足矣，不乐复何之。清趣还消酒，忧怀尽寓诗。委心无物我，宇内几人知。
读东坡集中有归去来兮辞集字诗喜其用韵仍集字和之·其二
作者：顾应祥
朝代：明

寓宇畴非寄，良辰不我留。登丘候云出，入壑引泉流。遗世成孤往，怀人赋远游。临风几惆怅，今日复焉求。
读东坡集中有归去来兮辞集字诗喜其用韵仍集字和之·其四
作者：顾应祥
朝代：明

窈窕丘园景，飞泉万壑奔。有时还问棹，无日不关门。菊径寻诗杖，松风载酒尊。欣欣吾自得，稚趣老犹存。
赠僧正宗
作者：顾应祥
朝代：明

有僧自云游雪峰，住锡宝溪之琳宫。要参无上菩提果，巳悟阎浮世界空。三餐饭食只平等，一点念头常守中。笑我六根犹未扫，夜灯相对讲圆通。
重过桃源
作者：顾应祥
朝代：明

洞口桃花春复春，山川如旧岁华新。渔郎去后已迷路，太守来时不见人。岂识封疆今属晋，止知先世为逃秦。只因误读渊明记，欲把柴桑乱却真。
閤皂山
作者：顾应祥
朝代：明
体裁：七言律诗

踏破云山几万重，笑呼葛子共谈空。著衣台在云霄外，洗药池存草莽中。不见九龙归古洞，欲骑双鲤驾长风。醉馀太极峰头坐，遥指蓬莱海日红。
题九老图用邵二泉宗伯韵
作者：顾应祥
朝代：明

香山老人避世人，性耽冲澹乐天真。招邀知己结雅社，藐视声利同埃尘。流风巳远事若新，兹图无乃传其神。衣冠不异山中叟，抱负俱为席上珍。岁月悠悠几百春，高名千载迥绝伦。庙堂勋业倘来寄，泉石襟期见在身。便欲相从一问津，抚卷令人感慨频。浮玉山前亦可乐，澄湖碧浪㴠秋旻。
题九老图用邵二泉宗伯韵
作者：顾应祥
朝代：明
体裁：古风

香山老人避世人，性耽冲澹乐天真。招邀知己结雅社，藐视声利同埃尘。流风巳远事若新，兹图无乃传其神。衣冠不异山中叟，抱负俱为席上珍。岁月悠悠几百春，高名千载迥绝伦。庙堂勋业倘来寄，泉石襟期见在身。便欲相从一问津，抚卷令人感慨频。浮玉山前亦可乐，澄湖碧浪涵秋旻。
题钟西皋长春亭
作者：顾应祥
朝代：明
体裁：古风

长春亭子清更幽，主人况是神仙流。不爱齐州乘五马，却来海上狎群鸥。亭中蓄书三万轴，夜则高眠昼还读。希夷山人西华西，少陵野老曲江曲。翠竹苍梧手自栽，四时无日无花开。鸿儒下榻谈玄理，骚客题诗称逸才。世路风尘竞奔走，英雄几个能回首。富贵浮云未足论，浩歌且进杯中酒。
题高舜穆宪副所画龙
作者：顾应祥
朝代：明

黑飙横吹海水立，怒瞳闪闪云中出。三十六鳞烟燄飞，万里鲸波一呼吸。化为甘霖遍八埏，坐令大地成奔川。须臾收敛不知处，风恬浪静潜深渊。
鲇鱼堡戏咏
作者：顾应祥
朝代：明

巨口孱颜枕碧湍，犹如砥柱立江干。肖形何不归湖海，奋力安能上竹竿。风鬣时随元气动，藓鳞长带雪花寒。等閒肯落任公饵，瘴雨蛮烟自饱餐。
口占答友
作者：顾廷枢
朝代：明

但种江皋二顷田，数间茅屋向斜川。东邻流水通篱落，西岭清光入诵弦。终岁晨昏无间缺，一生诗酒与周旋。十洲三岛何须问，只问何修竟得仙。
滇南月令词五首 其一 端阳采菊
作者：顾开雍
朝代：明
体裁：乐府曲辞

菖蒲初进石榴卮，忽报黄花香满篱。总是朱灵分寿缕，长生先试傲霜枝。
滇南月令词五首 其三 七夕桃花
作者：顾开雍
朝代：明
体裁：乐府曲辞

月下穿针乞巧归，玉阶露染素秋衣。长河尚有桃花浪，红晕偏侵织女机。
滇南月令词五首 其二 六月卖雪
作者：顾开雍
朝代：明
体裁：乐府曲辞

苍㟍六月晓寒生，双凤桥西卖雪声。银碗盛来调蜜咽，冰魂净洗齿牙清。
滇南月令词五首 其五 雪夜闻雷
作者：顾开雍
朝代：明
体裁：乐府曲辞

飘飖白雪散优昙，雷鼓声声破蔚蓝。西近瑶池寒暑断，阿香素女共朝参。
滇南月令词五首 其四 重阳折梅
作者：顾开雍
朝代：明
体裁：乐府曲辞

摘得黄花换绿醽，登高偏到寄梅亭。那知白雁哀鸣急，吹入羌中笛里听。
南村题柳君宗镐卷
作者：顾彦夫
朝代：明
体裁：古风

崇文门外四三里，茅屋数间村落里。犬吠花边惊客来，鸟投树底知风起。主翁散步幽情多，点简菑畬早晚禾。归来一饱有馀乐，势利炎炎如我何。隔墙唤过邻家叟，野菜随时斟白酒。酒后齐声唱竹枝，不觉檐前挂星斗。
和咏梅
作者：顾彦夫
朝代：明

官阁梅花破雪开，未吟先暖赏春杯。凭谁寄与人千里，许我来看日几回。竹外一枝风洒落，琴中三弄思徘徊。如何不入灵均赋，自古山林有逸才。
淮阴祠
作者：顾彦夫
朝代：明

淮阴城下吊王孙，史事传疑不待论。一饭尚能酬漂母，后来岂忍负君恩。
淮阴祠
作者：顾彦夫
朝代：明
体裁：七言绝句

淮阴城下吊王孙，心事昭昭不待论。一饭尚能酬漂母，后来何忍负君恩。
送人考满
作者：顾彦夫
朝代：明
体裁：七言律诗

白鹭洲边春水生，一帆去去畅吟情。溪山十里小桃艳，书画半船行李轻。云起峰头无定迹，莺飞谷口有离声。别来想望凤神远，月暗容台灯夜明。
塞上曲
作者：顾彧
朝代：明

燕山苍苍塞土紫，雪花如沙月如水。穹庐酒暖貂裘湿，匈奴角声全部起。将军弯弓发指冠，指堕马猬心不寒。士卒并持苏武节，酋魁莫作李陵看。
客夜
作者：顾彧
朝代：明

露下碧梧白，风生玉籁幽。关河今夜客，天地十年秋。鼓角悲新鬼，衣冠忆旧游。都将周裤泪，洒遍黑貂裘。
无题二首
作者：顾彧
朝代：明

滦河还国世还淳，职贡梯航罔不宾。珠树木难炎土物，紫驼黄鼠朔方珍。雕题火老锼金珥，漆齿酋王冠玉麟。荒服年来朝觐绝，包茅责入竟何人。百年功业自天开，化洽周南陋汉才。朱鸟每从东海获，白禽还自越裳来。绣衣玉斧严丹陛，衮冕桓圭列上台。政典有余戎备略，秋风满地独兴哀。
无题二首·其一
作者：顾彧
朝代：明

滦河还国世还淳，职贡梯航罔不宾。珠树木难炎土物，紫驼黄鼠朔方珍。雕题火老锼金珥，漆齿酋王冠玉麟。荒服年来朝觐绝，包茅责入竟何人。
无题二首·其二
作者：顾彧
朝代：明

百年功业自天开，化洽周南陋汉才。朱鸟每从东海获，白禽还自越裳来。绣衣玉斧严丹陛，衮冕桓圭列上台。政典有余戎备略，秋风满地独兴哀。
沪渎垒
作者：顾彧
朝代：明

江迥原野阔，海翻波涛起。征客期门归，吊古沪渎水。平畴麦草青，涩土箭镞紫。月黑动北风，塞雁声在水。
海上竹枝词七首
作者：顾彧
朝代：明

太湖东来沧海西，四十二湾江渐低。源头受得浙间水，不放浑潮淤作泥。江流两岸尽平川，荠麦如云树若烟。不是青龙任水监，陆成沟壑水成田。沙田疲瘠快秋登，家计浑如水上冰。今日新佥河泊户，阿侬准备学攀罾。平川多种木棉花，织布人家罢缉麻。昨日官租科正急，街头多卖木棉纱。黄浦西边黄渡东，张泾正与泗泾通。航船昨夜春潮涨，百里华亭半日风。大浦横塘九里湾，蚤潮船上晚潮还。侬心恰似东流水，直到海门无日闲。沪渎祠荒古垒平，东西芦浦荻芽生。袁崧向时防海处，何物孙恩敢弄兵。
海上竹枝词七首·其一
作者：顾彧
朝代：明

太湖东来沧海西，四十二湾江渐低。源头受得浙间水，不放浑潮淤作泥。
海上竹枝词七首·其七
作者：顾彧
朝代：明

沪渎祠荒古垒平，东西芦浦荻芽生。袁崧向时防海处，何物孙恩敢弄兵。
海上竹枝词七首·其三
作者：顾彧
朝代：明

沙田疲瘠快秋登，家计浑如水上冰。今日新佥河泊户，阿侬准备学攀罾。
海上竹枝词七首·其二
作者：顾彧
朝代：明

江流两岸尽平川，荠麦如云树若烟。不是青龙任水监，陆成沟壑水成田。
海上竹枝词七首·其五
作者：顾彧
朝代：明

黄浦西边黄渡东，张泾正与泗泾通。航船昨夜春潮涨，百里华亭半日风。
海上竹枝词七首·其六
作者：顾彧
朝代：明

大浦横塘九里湾，蚤潮船上晚潮还。侬心恰似东流水，直到海门无日闲。
海上竹枝词七首·其四
作者：顾彧
朝代：明

平川多种木棉花，织布人家罢缉麻。昨日官租科正急，街头多卖木棉纱。
祝英台近
作者：顾德基
朝代：明

饮将阑，天欲曙，无奈逼人去。唱罢阳关，折柳惹飞絮。断魂画角尊前，锦帆江上，但私祝、东风留住。更相觑，且问甚日归来，叮咛不多句。把袂踟蹰，欲判泪如雨。长年不管人愁，扬舲方遽，知此夜、棹停何处。
天宝宫词十二首寓感（《草堂雅集》题云“唐
作者：顾德辉
朝代：明

五王马上打球归，赢得宫花献贵妃。
乐起阁门边奏少，祸因台寺谏书稀。
侍儿随幸皆颁紫，骰子蒙恩亦赐绯。
姊妹相从习歌舞，何人能制柘黄衣。¤
天宝宫词十二首寓感（《草堂雅集》题云“唐
作者：顾德辉
朝代：明

天宝鸡坊宠贾昌，宫中蝴蝶上钗梁。
锦绷昼浴天骄子，绛节朝看王大娘。
芍药金栏开内苑，蒲萄玉盏酌西凉。
月支十万资胭粉，独有三姨素面妆。¤
天宝宫词十二首寓感（《草堂雅集》题云“唐
作者：顾德辉
朝代：明

莲花池衅暑风凉，玉竹回文宝箪光。
贪倚画屏调翡翠，误开金锁放鸳鸯。
轻绡披雾夸新浴，堕髻欹云衒晚妆。
笑语女牛私语处，长生殿下月中央。¤
往凤阳次虎丘
作者：顾德辉
朝代：明

柳条折尽尚东风，杼轴人家户户空。
只有虎丘山色好，不堪又在客愁中。
生查子·腊梅
作者：顾志
朝代：明

幽香度月迟，瘦骨凌霜老。潇洒自天然，驿路花开早。从教纤手栽，眉黛晨妆巧。独有岁寒心，别笛声吹晓。
六斜塘
作者：顾忱
朝代：明
体裁：七言绝句

九里湾头放棹行，绿杨红杏带啼莺。望中咫尺西塘市，我亦曾来有葛盟。
次黄参政渔乐韵
作者：顾悫
朝代：明

溪头黄云晚不雨，柳阴无人棹歌起。芙蓉数朵溪上山，蒲萄万顷溪之水。锦鳞玉尺扬文澜，畅饮谁识银瓶乾。归来白月满蓬户，夜深梦落磻溪湾。
西江月·南丹戍所
作者：顾悫
朝代：明

玉垒黄尘黯黯，香闺清梦恹恹。何时重结画眉缘，应比秋山翠减。回首西风落日，断肠衰草寒烟。塞鸿飞不到南天，消息都无半点。
赠张鍊师归鸣皋
作者：顾悫
朝代：明

宝匣龙章御敕开，仙师辞阙返蓬莱。凤池剑影随云化，鹤背松声带月回。火候不须调药灶，仙名今已著丹台。柏枝烧罢应多暇，报我蓝田长玉栽。
题推篷图
作者：顾悫
朝代：明

记得当年访老逋，扁舟载雪过西湖。香浮水面涵清浅，影落篷窗半有无。玉树忽惊春漏泄，冰花相照月模糊。谁将一段真消息，收拾归来作画图。
骝马歌
作者：顾悫
朝代：明

荧惑宫中一团火，踢倒祝融掣金锁。飞来尘世化赪虬，满背红云结花朵。绛鬃拂膝朱尾长，赤瑛络胸红丝缰。炎光闪闪照人热，渴死造父愁王良。北平公子宛庭簿，万镒黄金求赤兔。黄罗抺首裤摺靴，虎气逼人如吕布。江南书生力不多，一跃五丈飞官河。相看马上失声笑，但见碧烟如鸟过。电光拂眼腾朱梭，骏快不数生蛟鼍。研朱为写红叱拨，唤起杜陵为我歌。
张侯行赠左虞都尉
作者：顾愿
朝代：明

吾观今古兜鍪士，银鞍绣毂沾沾喜。学书才足识姓名，矢志唯堪取金紫。登楼清啸久莫闻，横槊题诗竟谁是。乃公马上嫚诗书，胄子人间艳纨绮。今之都尉古彻侯，张侯事业非等俦。邺架从知蠹鱼乐，董帷常抱书生忧。词赋俨然挟西汉，风雅直欲追东周。雀弁胡缨尘一尺，绿沉金锁闲三秋。偶然肘后黄金耀，何为又转楼船漕。丰草长林麋鹿心，金羁玉勒非其好。视之敝屣且掷还，逼促不耐蓬蒿间。木兰一叶浮绿水，酴醾十斛寻青山。余家住近青山下，落魄无心问耕稼。奚啻平原十日留，高阳徒侣无冬夏。迩来散尽床头金，朱颜恐受白发侵。丈夫有怀自激烈，何嗟独未逢知音。君不见万钟世禄仓厢积，牙筹会计靡遗策。琼轩绮构入青云，北邙好占山盈尺。又不见介胄功高享茅土，分符秉钺气食虎。一朝失意归穷巷，夜行小尉乘醉侮。何如张侯富贵轻，独抱明月凌沧瀛。有曲真堪和郢雪，无字不可偿连城。雕虫宁耻壮夫事，附骥敢羡升天行。一时不显张侯迹，千秋不朽张侯名。
筑三里桥成
作者：顾懋章
朝代：明

五里青山三里塘，水深病涉可无梁。千年顾港桥名古，土蚀残碑掩路旁。
浣溪沙
作者：顾文婉
朝代：明

晓日凝妆上翠楼，恼人春色遍枝头。湘帘风细荡银钩。燕子未归寒恻恻，梅花初落恨悠悠。重门深锁一天愁。
浣溪沙
作者：顾文婉
朝代：明

风雨妨春苦不宽，开帘怕见嫩红残。锦屏深护早春寒。新嫩一身扶不起，愁痕万点镜慵看。空拈斑管写长叹。
西楼子·初月
作者：顾文婉
朝代：明

雕阑漫倚凝眸，月如钩。一段晚香薄雾、织成愁。怀人意，思乡味，几时休。除是梦中暂借、广寒游。
白雁
作者：顾文煜
朝代：明
体裁：七言律诗

万里西风吹羽仪，独传霜翰向南飞。芦花映月迷清影，江水涵秋点素辉。锦瑟夜调冰作柱，玉关晓度雪沾衣。天涯兄弟离群久，皓首江湖犹未归。
残柳如新柳
作者：顾斗英
朝代：明
体裁：七言律诗

西风萧瑟柳条轻，翻似依依乍向城。看去尚含南浦恨，折来俱是故园情。枫林解点桃花色，杜宇能为黄鸟声。留得旧时余影在，秋江一路月扶行。
秦淮小姬
作者：顾斗英
朝代：明
体裁：七言绝句

一片春山乍学描，缠头初试紫霞绡。章台无数青青柳，最惹东风是嫩条。
花间有赠
作者：顾斗英
朝代：明
体裁：五言律诗

十五画新蛾，纱窗乍学歌。纤腰微约素，美睐暗回波。遇赏春愁少，逢欢夜态多。名花非不艳，解语奈卿何。
以爱汝玉山草堂静七字分韵得草字
作者：顾晋
朝代：明
体裁：古风

客从桃源游，爱此玉山好。清文引佳酌，玄览穷幽讨。流莺答新歌，飞花落纤缟。分坐有杂英，醉眠无芳草。
和铁厓竹枝词·其二
作者：顾晋
朝代：明
体裁：词

郎子别时秋月明，说道归时春水生。晓起门前听过马，马嘶都是别人行。
西湖竹枝词
作者：顾晋
朝代：明
体裁：词

杨白花开风满天，花开成絮不成绵。不如落向西湖水，化作浮萍个个圆。
同宾峰集我渡山房
作者：顾曾唯
朝代：明
体裁：五言律诗

旅客贪呼伴，芳尊共解颜。清池来浴鸟，高阁俯重山。堕酒松花细，抽梢竹笋斑。夷犹二三子，竟日不知还。
菩萨蛮·次尔斐韵
作者：顾朝桢
朝代：明

笼烟弱柳丝如带，莺梭织就朱阑外。芳草意绵连，王孙醉欲眠。新萝荫古壁，牛背斜阳笛。杜宇月三更，凄清分外明。
月夜
作者：顾朱
朝代：明
体裁：五言律诗

三径陶潜宅，重湖范蠡舟。一轮初满夜，万象已高秋。远树枝藏鹊，前溪水没鸥。秦川贵公子，此夕强登楼。
同吴次尾过东林废址
作者：顾杲
朝代：明

秋阳暴东林，巍然道南峙。先帝重贤者，拆毁不及此。讲堂遂荒芜，斯道亦已矣。小人紊忠奸，君子杂怒喜。朝野学渐绝，吾汝乃奋起。一二同心人，往往隔千里。春秋偶相过，必求是非理。庶几化党同，他日能不倚。悲风自南来，衰草满基址。垣墉昔谁勤，何以为后死。
杨柳枝词
作者：顾杲
朝代：明
体裁：乐府曲辞

滚滚飞花下夕阳，从前春事一时伤。东皇纵欲重收拾，恼杀沾泥更不香。
过胶鬲山往还即事
作者：顾杲
朝代：明

寒风萧索动虚无，千尺乔松夹道呼。绕寺竹林藏梵语，孤村梅树下飞乌。归途人慑斜阳后，绝岭云翻古庙隅。却笑肩舆行不得，越山还用蹇童扶。
寿瀛麓叔六十
作者：顾枟曾
朝代：明

百年诗礼姓氏扬，吾叔应期侠骨香。恬愉不染名利场，高怀岂羡青紫光。宅旁名园似辟疆，乔松修竹开芝房。清池曲径窈窕廊，图书插架琴横床。玄言清啸日载阳，烹鲜击肥佐舞觞。起颂祖德纷流芳，众宾满座月满堂。双榆历历清溪庄，庄前泛波朱雀航。庄后穿林接混芒，先公手种松柏苍。朱云上殿请尚方，传笏已随弓箭藏。百年耆旧似长康，勤斯堂上遗缥缃。纵横万轴余丹黄，子孙守此应发祥。一老浩浩斟天浆，两弟翩翩双凤翔。斑衣莱彩行跄跄，阿咸无才凑短章，愿绳祖武乐未央。
秣陵怀古二首
作者：顾柄
朝代：明

长江一马化龙游，却惜河山半壁收。肆志强臣频耀武，清谈名士仗宣猷。立排异地迁都议，静镇新亭入室矛。晋代千秋踪迹邈，乌衣门巷到今留。叔宝心肝实可嗟，刺闺遗法变骄奢。艳歌玉树凭江总，琦阁珠帘贮丽华。桃叶山前惊敌渡，胭脂井里避军哗。不知都水高台畔，曾否回头悼故家。
秣陵怀古二首·其一
作者：顾柄
朝代：明

长江一马化龙游，却惜河山半壁收。肆志强臣频耀武，清谈名士仗宣猷。立排异地迁都议，静镇新亭入室矛。晋代千秋踪迹邈，乌衣门巷到今留。
秣陵怀古二首·其二
作者：顾柄
朝代：明

叔宝心肝实可嗟，刺闺遗法变骄奢。艳歌玉树凭江总，琦阁珠帘贮丽华。桃叶山前惊敌渡，胭脂井里避军哗。不知都水高台畔，曾否回头悼故家。
元明宫
作者：顾梦圭
朝代：明
体裁：古风

吁嗟元明宫，宛在城东隅。万夫执畚锸，玉栋金为闾。天子谓我兄，公卿谓我奴。倾朝尽侧目，眄睐天下无。谁知原上鹰，竟为釜中鱼。元明今何处，白露滋庭芜。
夜泊杨村
作者：顾梦圭
朝代：明
体裁：七言律诗

秋风袅袅燕山外，海月娟娟潞水隈。万里舟航心已倦，六年宫阙梦初回。金茎不慰文园渴，羽扇难遮紫陌埃。寄语三江好泉石，征夫还逐雁南来。
感事
作者：顾梦圭
朝代：明

殷王祷桑林，断爪念衍咎。春秋志灾眚，法戒垂不朽。台寺布贞纯，何必生三秀。笥有千岁龟，不如人寿耇。煌煌宝鼎歌，讵协咸英奏。鹖雀为鸾凤，伊人独颜厚。
感事六首
作者：顾梦圭
朝代：明

柏梁新营建章起，武帝雄心殊未已。金楹玉磶千万重，骀荡春光侔太紫。海东鞭石血横流，燕雀徜徉彩云里。君不见天庖椎牛犒大匠，荷锸丁夫谁馈饷。翩翩猎骑临边城，边城草深山路平。丰狐狡兔各有穴，鸣镝张罘殊不惊。迩来地气南徙北，广莫风至犹无冰。君不见桃虫拚飞即鵩鸟。首下尻高咎非小。昭阳前殿玉树枝，荣华不奈秋风吹。庆云甘露永乖隔，凤管鸾箫增我悲。千金买得相如赋，岂识人心难转移。君不见楚江文鳞巧相接，复使龙阳泪承睫。长安一日封五侯，辉煌华毂拥貂裘。明珠万斛来海峤，朱邸何人中夜投。羊公缊袍徒寂寞，赵生击筑歌伊优。君不见即且甘带鸱嗜鼠，云际龙鸾自翔翥。鸾旌孔盖幸汾阴，丹霞紫雾瑶坛深。阳灵千官俨簪绂，太乙招摇皆顾歆。虙妃扬胪玉女笑，穰穰降康万福临。君不见通天洪台耀日月，未得金茎调绛雪。画戟门前车马稀，东市洒血沾朝衣。双眸只辨斗间气，中台转盼无光辉。华亭清泪如哽咽，月中空唤行人归。君不见法家火瓮吁可怖，他年恐堕厓州户。
感事六首·其一
作者：顾梦圭
朝代：明

柏梁新营建章起，武帝雄心殊未已。金楹玉磶千万重，骀荡春光侔太紫。海东鞭石血横流，燕雀徜徉彩云里。君不见天庖椎牛犒大匠，荷锸丁夫谁馈饷。
感事六首·其三
作者：顾梦圭
朝代：明

昭阳前殿玉树枝，荣华不奈秋风吹。庆云甘露永乖隔，凤管鸾箫增我悲。千金买得相如赋，岂识人心难转移。君不见楚江文鳞巧相接，复使龙阳泪承睫。
感事六首·其二
作者：顾梦圭
朝代：明

翩翩猎骑临边城，边城草深山路平。丰狐狡兔各有穴，鸣镝张罘殊不惊。迩来地气南徙北，广莫风至犹无冰。君不见桃虫拚飞即鵩鸟。首下尻高咎非小。
感事六首·其五
作者：顾梦圭
朝代：明

鸾旌孔盖幸汾阴，丹霞紫雾瑶坛深。阳灵千官俨簪绂，太乙招摇皆顾歆。虙妃扬胪玉女笑，穰穰降康万福临。君不见通天洪台耀日月，未得金茎调绛雪。
感事六首·其六
作者：顾梦圭
朝代：明

画戟门前车马稀，东市洒血沾朝衣。双眸只辨斗间气，中台转盼无光辉。华亭清泪如哽咽，月中空唤行人归。君不见法家火瓮吁可怖，他年恐堕厓州户。
感事六首·其四
作者：顾梦圭
朝代：明

长安一日封五侯，辉煌华毂拥貂裘。明珠万斛来海峤，朱邸何人中夜投。羊公缊袍徒寂寞，赵生击筑歌伊优。君不见即且甘带鸱嗜鼠，云际龙鸾自翔翥。
招卢驾部游西山
作者：顾梦圭
朝代：明
体裁：古风

卢郎逸兴古来少，瘦马年年蹋芳草。闻说东曹公事稀，山行须及莺花好。萧条旅馆制春衣，拄笏西看冷翠微。与君明日即偕往，醉看流莺花下飞。山中绝与江南似，恐为春光乱乡思。未得扁舟访故庐，且复联镳修禊事。人生百年几日春，休将黑发恋风尘。去年此地君曾至，想见莺花待故人。
拟古
作者：顾梦圭
朝代：明

雍雍云中雁，八月徂南方。念彼北风来，怛焉怀稻粱。九月气已凄，十月繁冰霜。生来毛羽单，高飞不成行。君门有钟鼓，听之徒自伤。
杂拟
作者：顾梦圭
朝代：明

妾住越江边，江花照颜色。清晨下机杼，日昃不停织。绣出双鸳鸯，邻媪屡叹息。采兰以自衣，掇椹以自食。绮户阅芳春，恋此父母侧。伯姊嫁五侯，少妹备宫掖。含羞谢良媒，掩镜长默默。
漷县行
作者：顾梦圭
朝代：明

入城半里无人语，枯木寒鸦几茅宇。萧萧酒肆谁当垆，武清西来断行旅。县令老羸犹出迎，头上乌纱半尘土。问之不答攒双眉，但诉公私苦复苦。雨雹飞蝗两伤稼，春来况遭连月雨。绵城之西多草场，中官放马来旁午。中官占田动阡陌，不出官租地无主。县中里甲死诛求，请看荒坟遍村坞。
裘葛行
作者：顾梦圭
朝代：明

夏月行部至雷州，思制一葛且复休。冬月行部至廉州，思制一裘且复休。故衣虽穿尚可补，秋毫扰民民亦苦。先朝不有轩尚书，堕水忍寒却新襦。千缣万镪入私橐，硕鼠硕鼠心何如。
谒康陵
作者：顾梦圭
朝代：明

早雾笼山暝，新松匝殿稠。三边余武烈，八骏想神游。花萼皇情远，衣冠岁事修。伤心大官酒，犹得献千秋。
雷雪行二首
作者：顾梦圭
朝代：明

昨夜雷轰今日雪，安德门前西山裂。河南檄报人贪子，更闻飞蝗满江浙。千古高人鲁两生，汉文谦让流英名。精卫年年负木石，海中波浪何时平。群方水旱岁不虚，郡国正奈无仓储。何人建议募输粟，只恐米来民半无。天子亲耕后亲织，转见民间多菜色。明堂清庙事且迟，一土一木民膏脂。
雷雪行二首·其一
作者：顾梦圭
朝代：明

昨夜雷轰今日雪，安德门前西山裂。河南檄报人贪子，更闻飞蝗满江浙。千古高人鲁两生，汉文谦让流英名。精卫年年负木石，海中波浪何时平。
雷雪行二首·其二
作者：顾梦圭
朝代：明

群方水旱岁不虚，郡国正奈无仓储。何人建议募输粟，只恐米来民半无。天子亲耕后亲织，转见民间多菜色。明堂清庙事且迟，一土一木民膏脂。
双凤镇关帝庙诗
作者：顾梦麟
朝代：明
体裁：古风

炎祚昔云烬，操权乘闰馀。谁知章武年，自绍高光初。陈寿志三国，命名无乃愚。帝魏而蜀刘，履冠尤倒诬。卓哉子朱子，先主始特书。以君倒其臣，顺逆亦已殊。帝君起河东，许帝为驰驱。委身既得正，厉节宁能渝。帝志在春秋，大义日月如。下视逊与蒙，腐鼠庸诛锄。帝没今在天，宜与上帝居。肸蚃遍高旻，腾踏云中驹。民来厥角崩，疾痛必以呼。矧伊历涂炭，凤死灵芝枯。古像光照人，当日谁所抚。王神下空立，想见风雷俱。一庙三百霜，鲁般犹在无。修举万心聚，义者倡其模。行闻许许歌，烟涌金钱输。和平足神听，降福周穷闾。
追和陶南村杂诗二首·其一
作者：顾梦麟
朝代：明
体裁：五言律诗

野旷逢人少，兵残避地多。辛勤知稼穑，游钓托烟波。草漫乌犍卧，门开白鸟过。社馀分一醉，斜日下庭柯。
追和陶南村杂诗二首·其二
作者：顾梦麟
朝代：明
体裁：五言律诗

漫隐乌皮几，行呼鹤发翁。辋川舟上下，瀼水屋西东。袯襫穿花底，笭箵挂竹中。无人问名姓，祇道武陵同。
题汲古阁
作者：顾梦麟
朝代：明
体裁：古风

千编蠹走鱼，三写焉成乌。流传不足征，笔削何如无？寻源准之宋，正讹同索逋。旁观昧所从，或谓正者诬。古今几纪载，半讫余已图。当时两官书，将恐供樵苏。何况正史外，百杂如散珠。一阁此贯穿，上下缥缃俱。我来耳目眩，譬海泛一壶。尝闻莲华藏，亦假轮藏扶。熏染即其缘，经言岂欺吾？
秋夜柬顾茂伦
作者：顾樵
朝代：明
体裁：古风

秋声无深浅，深浅在人心。但使闻者悲，不辨鸣者音。月落林影翻，夜半惊栖禽。入秋思梦短，起坐还披襟。遇物悲在昔，事往情更深。安知来日愁，追念不及今。我有万种恨，并入秋风吟。哀乐境所遇，岂必雍门琴。
峄山
作者：顾汝学
朝代：明
体裁：七言律诗

乘风直上白云巅，俯视清流意欲褰。突兀崖悬藏宿雾，玲珑石隐泻寒泉。碑残遗迹犹堪辨，桐老清奇尚可传。爱尔王猷能发兴，停车一宿有馀缘。
渊明画像
作者：顾济
朝代：明
体裁：五言律诗

无钱犹爱菊，有酒即横琴。万石醉不了，一名閒到今。径松存老节，门柳积秋阴。人画归来像，谁传归去心。
送王景方归杭州
作者：顾润
朝代：明
体裁：七言律诗

阖闾城外送归航，流水何如客思长。已遣停杯倾别酒，还教携手上河梁。白蘋渔浦迷秋色，红树官亭带夕阳。最是不堪凝望处，青山无数隔钱塘。
一览楼望陆瑁湖
作者：顾清
朝代：明

高阁金仙拥法轮，小山霜鹤怨游人。台倾沼没知何处，云白天青现此身。沙市几经鱼泼剌，稻畦时见石嶙峋。烟波落日情无限，欲倩渔郎为问津。
丁丑元旦杂书
作者：顾清
朝代：明

百里宿舂粮，千里三月裹。三飧适苍莽，既返腹犹果。云鹏快九万，斥鴳抢榆可。玄间函万类，厖钜杂纤琐。王公与舆皂，意适无尔我。季孙周公富，参也肘双裸。当其商声歌，万物等瓜蓏。飞鼯笑鸠拙，蚿亦怜鳖跛。鹤长断斯悲，凫短续讵妥。为谢守株翁，君计良未左。
丁亥元日拜阙罢与客言有感客去烛至叠前蝇字韵
作者：顾清
朝代：明

误笔休看画里蝇，残书且趁夜灯明。高才自古难为继，匹士寻常亦顾名。巨浸稽天来蚁穴，乔林翳日起勾萌。君王圣德今尧舜，曾见庚庚卜大横。
丁卯北行定庵以诗赠次韵奉谢
作者：顾清
朝代：明

策名那复敢怀安，却上离亭强笑欢。三釜正怜蓬户暖，九重深恐玉楼寒。还闻奭旦陪周主，屡报夔龙补舜官。北极一星光日盛，知公终夕倚云看。
丁器之将赴建平诵予乙丑赠归之作且问原复动静俯仰十年不胜故旧天涯之感因用原韵作两绝句送之
作者：顾清
朝代：明

吴江岁晚促归船，临发题诗尚宛然。十载长安如一梦，又携风月过桐川。郎步溪头系客船，家山回首思依然。公馀剩有登临地，见说南湖似剡川。
丁器之将赴建平诵予乙丑赠归之作且问原复动静俯仰十年不胜故旧天涯之感因用原韵作两绝句送之·其一
作者：顾清
朝代：明

吴江岁晚促归船，临发题诗尚宛然。十载长安如一梦，又携风月过桐川。
丁器之将赴建平诵予乙丑赠归之作且问原复动静俯仰十年不胜故旧天涯之感因用原韵作两绝句送之·其二
作者：顾清
朝代：明

郎步溪头系客船，家山回首思依然。公馀剩有登临地，见说南湖似剡川。
七月一日招孚若师邵唐信伯周文仪饮效师邵作
作者：顾清
朝代：明

一雨时物润，壶瓜皆可烹。情知饱食愧，所乐在良朋。寄迹且仁里，四邻多俊英。句读脱陈朽，意气淩高冥。能来共菲恶，多谢楼君卿。
七月十五日久旱而雨同启衷给事送林宗清
作者：顾清
朝代：明

夜窗题诗风雨集，想得行人喜欲狂。领取官河三尺水，连宵通闸放归航。左谏声华日月边，故人身到九重天。山中桂树今无恙，好赋淮南第二篇。
七月十五日久旱而雨同启衷给事送林宗清·其一
作者：顾清
朝代：明

夜窗题诗风雨集，想得行人喜欲狂。领取官河三尺水，连宵通闸放归航。
七月十五日久旱而雨同启衷给事送林宗清·其二
作者：顾清
朝代：明

左谏声华日月边，故人身到九重天。山中桂树今无恙，好赋淮南第二篇。
七月十六日乡人会饯两邑新尹于寓舍既罢不寐旋书所感得三十四韵论其格制不足言诗而朴野恳悃拟诸田夫野老之词或可备询访之一二也
作者：顾清
朝代：明

吾邦古壮县，驰望自宋唐。胜国登使府，因之启上洋。官曹虽日崇，阡陌仍故疆。宋季已穷蹙，取民犹甚凉。一坏贾绵州，再困朱管张。浸淫到国初，乃至十倍强。浮名累仁政，有识空叹伤。宣祖痛裁损，经纶更文襄。民力既以纾，赋入乃有常。公家无阙事，帑廪有馀藏。后来诸君子，率由如旧章。至今乡父老，稽首周侍郎。粤从近岁来，智者好纷更。或云时世异，古法今难行。或云广储积，典守为民殃。墉坊一以决，狐鼠恣披壤。但见私税增，不闻公廪穰。己巳及庚午，诸仓惟栋梁。苟能实蠲税，犹或幸小康。功名掩慈惠，白纸栽青桑。都将烟水区，指作禾黍场。一字挂经费，年年理逋亡。从此遂困弊，萧然类穷乡。去夏复霖雨，湖田尽沧浪。监司不肯奏，郡邑徒苍皇。荒租二十万，积雪傅严霜。君子清庙器，牛刀试新芒。顾此凋瘵馀，宜尔劳运量。立国自有本，为政自有纲。不闻慈母子，饥寒啼路傍。往迹既非远，后贤蔚相望。区区闵人穷，寝食热衷肠。愿见德化成，联飞入明光。还将镂青管，浓墨书循良。
三人醉后书
作者：顾清
朝代：明

醉人那可问，往事不须详。咄咄忧为乐，纷纷静里忙。攫金宁顾市，挟策亦亡羊。一笑堪谁语，梅花在短墙。
三叠东曙麻字韵
作者：顾清
朝代：明

酒熟床头不用赊，美人何处诵南华。千门欲动王孙草，三径犹存处士花。林壑几时还窈窕，乾坤今日本清嘉。閒来会得环中意，未遣愁心作乱麻。
三山廖彦正往以新喻司训同校文南都秩满升吉安推官来别得备闻兵兴以来故人行事消息之详且出示其尊人德翁遗像及诸名人题咏临觞永叹赠以是诗
作者：顾清
朝代：明

画帘红烛共秋堂，十载长安重此觞。往事剧谈悲露草，新诗传看总琳琅。江山六一馀文藻，职事皋陶旧典章。更喜同官有交契，并将钦恤赞循良。
三日对客语
作者：顾清
朝代：明

田农仓积起耕耘，蚕女机丝粲五纹。万化流行视家政，百灵趋走听心君。墦间醉酒妻孥恨，暮夜辞金天地闻。此外有占吾弗问，直须亲与见羲文。
三月廿一日书事
作者：顾清
朝代：明

只合清江坐钓矶，等閒谁遣著朝衣。绿阴门巷青绳路，心逐南云一片飞。小阁垂帘相对红，窄衫低帽一丛丛。归来有语那能记，坐倚东风忆梦中。
三月廿一日书事·其一
作者：顾清
朝代：明

只合清江坐钓矶，等閒谁遣著朝衣。绿阴门巷青绳路，心逐南云一片飞。
三月廿一日书事·其二
作者：顾清
朝代：明

小阁垂帘相对红，窄衫低帽一丛丛。归来有语那能记，坐倚东风忆梦中。
三江石潭寄和天津晓发诗且得十月初报次韵
作者：顾清
朝代：明

瀛海蓬山路渺茫，柴门流水自洋洋。后来消息人谁在，前去乾坤日已长。閒把钓竿移竹影，偶寻书卷落芸香。愁来隐几心千里，不道江湖自一乡。
三江诗约尝酒次韵
作者：顾清
朝代：明

落落晨星榜下人，芬芬曲米帝京春。从教徐邈论贤圣，自识陈登有主宾。霜菊未消金蝶粉，画松如舞玉龙鳞。留连要看先生醉，醉草淋漓逼晋真。
上元日祭友兰先师与公佩文远享胙因呈二君
作者：顾清
朝代：明

新祠香火旧庭阶，古木依然傍砌台。黄卷一生惭报称，青衿此日幸归来。晨星落落嗟同辈，社栎萧萧叹匪才。安得两髦还似昔，夕阳相伴挟书回。
上苑闻鸠
作者：顾清
朝代：明

春波溶溶宫柳低，春云漠漠斑鸠啼。柳阴渐深看不见，时复数声金殿西。青绳辇路无尘土，鸣鞘不来日亭午。高树低枝相应呼，似惜田农望时雨。农人望雨心如渴，鸠啼日暮声不歇。乾明门前春气深，太液池头烟水阔。烟水微茫连别殿，忽去还啼画楼畔。柳密花深不再闻，时复宫壶坠银箭。忆昨至尊亲劝农，青旂黛耜临春风。一声此日彻天耳，碧霄几见回重瞳。八年海宇歌太平，春田处处斑鸠声。绿秧刺波桑椹青，却忆江南村落行。
下邳阻风简天民
作者：顾清
朝代：明

漳河溯流兼溯风，汾河贵人不相容。清河一日可千里，南风逆浪势转雄。方舟野宿频相失，忧水忧风过三日。篷窗晚立看风樯，过眼鸿毛天一方。请公小忍不须闷，待渠定时吾亦进。
与南村夜话用周伯明韵兼寄时行
作者：顾清
朝代：明

江海重来二十春，中间人事几回新。朝端我正怀莘老，谷口谁当画子真。吟倚石台云绕足，醉褰风幔月迎人。扁舟便得从君去，先过张翰觅紫莼。
与原复饮时章宅夜冒雪归马上联句
作者：顾清
朝代：明

灞桥诗思玉河东，客散重城夜向中。皓白暗欺云路月，清寒时拂帽檐风。十年江外孤篷远，此夕灯前一盏同。明发趋朝看晴景，水精浑琢大明宫。
与文瑞天民会散不寐用定庵丁卯赠行韵
作者：顾清
朝代：明

岂有谟谋益治安，又将离别间交欢。江湖十载头看白，风木中宵梦已寒。病骨可堪仍远客，薄才犹喜是閒官。南村花竹西庄柳，何日归来曳杖看。
与曹宗魏高进之酌别
作者：顾清
朝代：明

小石桥西旧草堂，故人停驾速壶觞。相从未觉当时乐，已别方知此会良。泼眼生红榴万点，染衣浓绿柳千行。旧时游处今为客，怪得尊前语话长。
与李仁仲副使酌别
作者：顾清
朝代：明

杏苑留题一字行，玉堂收卷亦联名。流云逝水惊浮世，尘榻虚窗又短檠。诗律看于前日细，宦情尤觉暮年轻。盘江只尺回翔地，肯为临岐白发生。
与聂令饮聚奎亭作
作者：顾清
朝代：明

三十年前庆落成，白头重此见峥嵘。山川不息英灵气，星汉遥增日月明。漫学鲁诗歌在泮，敢先周士试吹笙。天机未欲分明语，梦里泥金有姓名。
世恩国声二郎中留饮南旺分司夜以小舟送抵北闸即事有赋
作者：顾清
朝代：明

严鼓声中万柝喧，连樯影里度归船。缘舻宛转疑穿巷，丛炬传呼若耀蝉。云海几人真契合，骚坛五岁此留连。微吟更比抛砖陋，满握璠玙想嗣篇。
丙子元日示云孙时其弟应芝将晬阳寅辰录四
作者：顾清
朝代：明

春衫簇簇称时裁，喜道新年上学来。接得屠苏满堂拜，不知小弟已先杯。儿童贺岁满堂前，一样心情两地悬。争得便成东下计，不教凝望五云边。阳孙今日已成立，诸弟荆花共一丛。凭仗春风好培养，并将书笔继衰翁。春光又到小楼东，几日春花烂漫红。细想别离缘底事，鲈鱼刚要待秋风。
丙子元日示云孙时其弟应芝将晬阳寅辰录四·其三
作者：顾清
朝代：明

阳孙今日已成立，诸弟荆花共一丛。凭仗春风好培养，并将书笔继衰翁。
丙子元日示云孙时其弟应芝将晬阳寅辰录四·其二
作者：顾清
朝代：明

儿童贺岁满堂前，一样心情两地悬。争得便成东下计，不教凝望五云边。
丙子元日示云孙时其弟应芝将晬阳寅辰录四·其四
作者：顾清
朝代：明

春光又到小楼东，几日春花烂漫红。细想别离缘底事，鲈鱼刚要待秋风。
丙寅春胡大声自桐庐守参政湖藩过松话旧诵予送通守殷君诗因用韵赋以识别
作者：顾清
朝代：明

人物西江第一流，八年麾盖滞东州。新恩宠亚三湘镇，远道争迎五两舟。春宴喜闻京国语，云帆高望渚宫收。公馀为有江湖思，还采蘋花寄旧游。
东亭之东有丛竹竹外有松望之翳如也三江移竹于北墙而分其半植之南轩各赋一诗因次其韵
作者：顾清
朝代：明

东墙飞来两青松，北墙新篁阴更浓。主人有意物两遂，凤自凤兮龙自龙。五月一雨醉湘筠，江北江南路不分。月明夜半凤双语，主人髣髴东亭君。
东亭之东有丛竹竹外有松望之翳如也三江移竹于北墙而分其半植之南轩各赋一诗因次其韵·其二
作者：顾清
朝代：明

五月一雨醉湘筠，江北江南路不分。月明夜半凤双语，主人髣髴东亭君。
东亭用三江韵
作者：顾清
朝代：明

高亭屹立省堂东，碧瓦朱阑面面同。花日静熏旸谷暖，竹风清散楚台雄。无多簿领昼如岁，有赫文光夜起虹。题字主人今北海，玉尊从此不教空。
东园与用常子南饮用常出口令曰新正乐事要予赋诗
作者：顾清
朝代：明

共道新正乐事多，廿年朋旧此经过。红罗屋下花开早，碧玉枝间鸟语和。六博转曹誇胜采，七言流响变笙歌。频来莫谓韶光惜，转眼薰风舞绿荷。
东园忆味苓翁
作者：顾清
朝代：明

梅花已作鱼鳞白，樱蕊初含豆蔻红。诗老闭门空觅句，槐阴几日又薰风。
东园饯别太守酒酣剧论至于得失宠辱之际听之洒然是夕被酒齿痛不寐辄用苏长公过清虚堂韵歌以扬之卒章颂言为将来世讲之张本也
作者：顾清
朝代：明

人间万事真握沙，黄堂昨日犹早衙。春风留人苦无计，漫天扑路飞杨花。杨花飘扬泊何处，碧山梦绕先生家。邯郸已为鲁酒误，忧喜更足凭晨鸦。东园雨馀绿满树，犹有青子粘残葩。抚时惜别万感集，飘萧短发手屡爬。众宾微酣我轻汗，论功莫计酒与茶。花奴羯鼓不解事，落日猛向红阑挝。盛时会须有代谢，末俗正尔堪吁嗟。归舟安稳足春梦，梦抱玉燕吞流霞。
东圃题陈明之菊期南夫二郎
作者：顾清
朝代：明

日出东轩积雪融，菊芽兰茁竞春工。君看石畔丛丛碧，已办西风一丈红。
东城夜归与孚若联句
作者：顾清
朝代：明

城上月初起，马头尘不飞。天开万里碧，漏出九门稀。衢路人欲静，云林僧未归。谁知玉京地，此夕共清晖。
东山辞
作者：顾清
朝代：明
体裁：古风

岁峥嵘兮白日驰，朔风晨起兮霜雁飞。长河千里兮愁欲断，公何为兮忽言归。挽公兮屡撝，怅别公兮见何时。渺渺兮寒江，心眷眷兮欲安施。惟人生兮悦贤，孰憎爱兮予私。抗予章兮天阍，指肝膈兮敷陈。忱恳切兮臣志，沛汪濊兮天之恩。忽东山兮回首，渺白云兮孤村。别来兮几时，丛桂枝兮轮囷。顾幅巾兮犹昔，莞一笑兮忘言。公将行兮裴�，俨东路兮骖騑。忽回瞻兮天阙，思承恩兮赤墀。惟人生兮不常，嗟终始兮多违。不竟兮公施，以张兮世维。熊蹯兮鲂鲤，审吾择兮奚疑。荆之山兮湘之江，我思公兮道阻且长。总羸马兮东路，忽西崦兮斜阳。
东拙为舜和太史祖赋
作者：顾清
朝代：明

君不见汉阴叟，抱瓮终朝不濡亩。又不见愚溪翁，琼琚玉佩分天工。拙人劳力泰宇定，巧智终以灾其躬。东城徐翁阅世久，宁为汉阴不为柳。鸤鸠无能鹊巢坐，庄樗散木偏多寿。才不用，全其真，功无成，贻后昆。颓然八十馀，无怀葛天民。古云大巧外若拙，吁嗟翁乎岂其人。我本拙者，于时罕通，为翁作歌，仰翁高风。丹崖青壁不可以力致，幅巾杖履想见城之东。天子方好古，蒲车起申公。
东曙寄答去岁生辰和韵之作若不以予言为然者再叠奉酬
作者：顾清
朝代：明

一年归计又成赊，却望春城感物华。海雁忽来云外信，江梅应发槛前花。人将勋业期安石，我自风流忆孟嘉。终拟一筇寻老伴，商量晴雨问桑麻。
东曙寄诗志局为教甚多次韵奉答盖各言其志而亦互相发也
作者：顾清
朝代：明

举世纷纷役此生，腐儒身后独矜名。可能绮陌金丸子，并有箕山颍水清。米传未消陈寿耻，酱封须待子云明。南楼昨夜凭阑望，耿耿银潢带玉衡。
东洋
作者：顾清
朝代：明

东南百川会，入海不复返。茫洋天地间，今古无潦旱。吾观玄化初，一气亦微婉。刚柔相荡摩，积润成浸灌。天地且有穷，海波宁无岸。常思淩天行，会应得奇观。王生东海居，兹兴知不浅。迟予驾飙轮，携尔出汗漫。
东海先生有表弟褚君跛一足先生呼为鹧鸪叟输赋入京求此诗
作者：顾清
朝代：明

有叟有叟名鹧鸪，壮年意气亦豪疏。豪行不顾一足拘，苦吟赢得全身癯。有儿不令左右扶，独携短筇朝帝都。县吏睢盱索官租，儿职催科翁代输。输完妇子得宁居，老身健在百不虞。西风官亭倾别壶，亭树哑哑啼乳乌，似是忧翁步趑趄。乌不能言意有馀，何不啼向吴城隅。
东湖钱君缥藏其母林夫人绣桃竹双鸡遗命其子国用求题识观其运思精妙王渊边文进之写生也时风下移事多苟简有愧于斯人多矣赋绝句以归之
作者：顾清
朝代：明

周汉遗文劫火深，晋唐缃素亦烟沉。青缣一尺丝千缕，留与闺门作佩箴。
东滨为陆鸿胪文东赋
作者：顾清
朝代：明

东江南去接东湖，湖上人家画里居。绿树映门皆合抱，清波动影欲侵裾。诗书并沐明时宠，山水遥连故国馀。何日扁舟遂归志，西风相引钓鲈鱼。
东阙池上作次杭世卿吏部韵
作者：顾清
朝代：明

灵沼溶溶雨欲飞，水东林苑望中微。云光倒涌金堤去，寒色遥从锦树归。诗出镐京歌在藻，地因龙首忆承晖。君王自是稀游衍，鱼鸟无从识画衣。
丝瓜棚成次三江韵
作者：顾清
朝代：明

丝瓜生而蔓，蔓缘棚着花。棚成蔓斯衍，蔓远实转加。松桧喜岩峻，蘋萍乐卑洼。巢禽与穴蚁，各自宁其家。东亭富阑楯，岂乏援与笆。先生太古心，夙昔厌纷奢。故将丘园景，点缀幢节衙。缚苇架樗柳，连棚成咄嗟。棚材有欹直，瓜蔓从猗斜。坐看花叶重，纷如瑜掩瑕。朝章重绮绘，野服便葛麻。潭潭春卿居，钜丽兼清华。高甍绿槐覆，琐户红帘遮。中间忽着此，岂不心境遐。看花金钱大，食实冰蛹嘉。嫌名幸毋讳，去垢终无邪。
两峰书屋
作者：顾清
朝代：明

青山相对起，我屋住中间。读书有时倦，曳履看青山。峰头云气来，飞翠入窗户。相逢载酒人，却度前冈去。摊书石床上，偶坐窗前树。微风山半来，松花落无数。斜阳度西岭，返照松下石。莓苔新雨过，灼烁炫金碧。湖东海月出，山半竹窗虚。斜白棂间壁，分明见蠹鱼。明月照前峰，影向北峰落。幽人夜启扉，惊去松梢鹤。湖头三尺雨，峰顶云一寸。雨止山依然，琴书得馀润。自有两峰来，几人此高卧。掩卷问青山，岩花向人堕。
严以德送女至留半月归赋长句为别
作者：顾清
朝代：明

我弟之妇君家甥，君女还作吾儿妇。天然两姓若萝葛，不独朱陈誇世旧。忆昨与君初结言，望松楼下开宾筵。友松老人执杯酒，千金一诺须臾边。微官系人不能去，五载停云渺江树。向平心事两自知，山阔水遥关百虑。西风鱼雁交梭驰，君来不来使我疑。不知今夕是何夕，把酒却送君南归。君来官河尚舟楫，君归河梁积冰雪。故人分手自不堪，况复钟情初远别。钟情远别不须嗟，儿今有室女有家。官道附书如驿置，春江放棹若仙槎。人情得陇还望蜀，我已安排洗孙局。明年此日待君来，玉果犀钱遍童仆。
中元谒陵三江以诗送次韵留别时连雨初霁
作者：顾清
朝代：明

逗晚邻钟忽报晴，已？三日踏泥行。攀髯空复随鹓侣，奏赋谁当拟墨卿。红日仰瞻三殿夐，浮云莫遣四山生。奉辞却恐题诗误，把笔频教候启明。
中元谒陵三江以诗送次韵留别时连雨初霁
作者：顾清
朝代：明
体裁：七言律诗

逗晚邻钟忽报晴，已�三日踏泥行。攀髯空复随鹓侣，奏赋谁当拟墨卿。红日仰瞻三殿夐，浮云莫遣四山生。奉辞却恐题诗误，把笔频教候启明。
中秋夜客散步月中庭忽忆陆舜卿南归乞诗时正多雨索笔书赠
作者：顾清
朝代：明

高飞独鹤想华亭，出海冰轮到晓清。林影波光四千里，看君一路镜中行。
临清候闸自辰踰未都水闭门而镇守中人饯其同官于河下
作者：顾清
朝代：明

舟出清源万马奔，斜阳舣棹自清晨。主人谢客关河闭，惭愧金珰贝带人。
为任芸轩题画兼以识别
作者：顾清
朝代：明

先生家住南村头，草堂占绝林塘幽。阴森竹树交户牖，屏居终岁忘春秋。家藏旧书三万轴，子孙百世犹堪读。渔乡松乡及薇庵，后先声价遥相属。先生读书不为名，春秋四十犹閒身。弹琴赋诗足真趣，壶矢终日留佳宾。晴窗时临硬黄帖，铁画银钩照箱箧。广平老宋何足誇，高意直与钟王接。新编古制收不遗，珊瑚宝树琅玕枝。人言一字不充饱，先生把玩恒忘饥。鲰生忝是龙门客，十载过从如一日。天风吹人不得留，只尺遂成千里隔。离筵示我古画图，画景彷佛南村居。青山九点遥相映，浅水平桥接芳径。桥上人来知为谁，安丘横云远莫定。山林朝市不可偕，临图使我心悠哉。便须立效报天子，还此同歌归去来。
为前人赋存耕
作者：顾清
朝代：明

邠风无逸两青箱，几叶留传到此堂。人在江湖梦霖雨，心将稼穑比羹墙。三峰秀石宜高廪，九月黄花映晚香。拟祝遐龄自公有，新图留取记时康。
为南村题蟠桃图寿喻守
作者：顾清
朝代：明
体裁：诗

蟠桃子熟金累累，参差接到花开时。仙山阔远谁貌得，使君燕寝回春姿。海山千里春茫茫，东风是处桃花香。使君有意能小待，实成亦是三千霜。
为卢悦清题竹四首
作者：顾清
朝代：明

卢郎老益清，正似雪中竹。岁寒林下游，还许王猷续。雷雨过前溪，竹色犹黯惨。泥中有龙孙，戢戢露头颔。风吹楚云去，一半在君山。帝子不可见，江空闻佩环。凌晨步东林，满地散珩瑀。举头见朝阳，傍有青鸾舞。
为卢悦清题竹四首·其一
作者：顾清
朝代：明

卢郎老益清，正似雪中竹。岁寒林下游，还许王猷续。
为卢悦清题竹四首·其三
作者：顾清
朝代：明

风吹楚云去，一半在君山。帝子不可见，江空闻佩环。
为卢悦清题竹四首·其二
作者：顾清
朝代：明

雷雨过前溪，竹色犹黯惨。泥中有龙孙，戢戢露头颔。
为卢悦清题竹四首·其四
作者：顾清
朝代：明

凌晨步东林，满地散珩瑀。举头见朝阳，傍有青鸾舞。
为定默然题吴僧画兰二首
作者：顾清
朝代：明

猗猗芳兰，在彼幽谷。孰为我徒，清泉修竹。清泉涓涓，修竹苍苍。荪也可人，蔚乎相望。明窗若空，左右图史。永言诸君，乐自今始。吴有高人，得笔三昧。洒墨飞空，坠不沾地。化为幽兰，殊妙特妍。相所于归，繄定默然。煜煜者兰，岩岩者石。咨尔丛林，兹焉作式。
为定默然题吴僧画兰二首·其一
作者：顾清
朝代：明

猗猗芳兰，在彼幽谷。孰为我徒，清泉修竹。清泉涓涓，修竹苍苍。荪也可人，蔚乎相望。明窗若空，左右图史。永言诸君，乐自今始。
为定默然题吴僧画兰二首·其二
作者：顾清
朝代：明

吴有高人，得笔三昧。洒墨飞空，坠不沾地。化为幽兰，殊妙特妍。相所于归，繄定默然。煜煜者兰，岩岩者石。咨尔丛林，兹焉作式。
为杜庠题山水横幅
作者：顾清
朝代：明

屋头众山森戟戟，屋下寒溪深见石。溪流循山若萦带，别馆离亭纷向背。茅堂近水景绝幽，绕檐万竹风飕飕。主人自得濠上意，终日俯槛临寒流。东寮把酒呼促席，隔屋糟床晚犹滴。清谈北馆风满衣，折梅寄远情依依。山童晨起扫落叶，不知松露沾荆扉。经营布置各有态，颇学画者劳天机。东吴杜郎江海客，览胜搜奇遍京国。家园十亩画不如，犹向丹青爱陈迹。西风八月南雁飞，扁舟远自长安归。高堂无事兄弟乐，终日鸡黍要邻比。新图便是君家事，何必区区询画师。
为潘克承题林良芦雁
作者：顾清
朝代：明

林郎花鸟今代奇，水墨到处皆天机。长缣阔幅信手挥，妙处不属丹青围。江头雨深菱荇肥，枯槎折苇纷离披。鴐鹅羽冷畏远飞，雄雌两两相猥依。灵苕翠羽不自危，鸲鹆噤语晞玄衣。依栖俯仰各有姿，乍见几欲呼鹰师。乃知此老笔不疲，市朝山林时见之。鸡林相君知白诗，君家此本吾无疑。北风渐高禾黍稀，云飞日见江南归。吴江洞庭三泖涯，天空水远无拘羁，焉得扁舟从尔嬉。
为阮大经题画二首
作者：顾清
朝代：明

万里龙沙隔五湖，朔风吹雪点黄芦。题诗为问沙头雁，来日天骄款塞无。单于羊马汉臣衣，泪洒西风日暮时。千岁子卿终不死，白头知为李陵悲。
为阮大经题画二首·其一
作者：顾清
朝代：明

万里龙沙隔五湖，朔风吹雪点黄芦。题诗为问沙头雁，来日天骄款塞无。
为阮大经题画二首·其二
作者：顾清
朝代：明

单于羊马汉臣衣，泪洒西风日暮时。千岁子卿终不死，白头知为李陵悲。
久雨
作者：顾清
朝代：明

江上痴云接地低，闭门终日看凄迷。东园有约无由到，想见春泥没马蹄。
乌木扇歌
作者：顾清
朝代：明

南蕃乌查乌角光，剡溪溪藤色比霜。两物迢迢天一方，阿谁妙手巧裁量。坐令皎月生筐箱，金花点缀七宝装。牙箫钿靥回光芒，为君鼓舞生清凉。回思故国云茫茫，枯蔓朽株纷路傍。人生贵贱岂有常，牺尊沟断同根芳。君不见金门六月清暑殿，犹堪舒卷奉君王。
乐归为张椿庭赋
作者：顾清
朝代：明

东皇运玄化，百物竞华滋。金商一司令，黄叶满庭墀。大块陶我形，有合须有离。古来贤达人，此事那能违。桓子治石椁，三年费鑴追。牛山感夕阳，哀伤涕沾衣。拳拳惜馀日，欲作无穷规。竟同草木腐，千秋有馀悲。贤哉椿庭翁，洞烛今古非。自言八十载，不蹈危险机。修身慎吾行，大化从迁移。幸此手足完，庶不惭恩私。生乎颓然顺，死当浩然归。陶潜拟挽歌，生与亲旧辞。司空游圹中，酣饮仍赋诗。二子信可人，吾今其庶几。酌酒自为奠，告终自为词。琅琅数百言，药石兼蓍龟。春风动歌吹，宾从相追随。山丘及华屋，一视了不疑。旷然世外游，岂为形迹羁。人生有此身，所贵能不亏。全归见其亲，此乐知者稀。尚怀子舆氏，易箦开衾时。往者信自贤，来日方未涯。愿翁劭厥德，优游过期颐。
乐间园为同年夏如山赋十二首 其一 仁高峰
作者：顾清
朝代：明

天之德兮曰仁，山得之兮镇厚坤。既雄秀兮又以尊，抚众壑兮如儿孙。千花兮万卉，吾与尔兮长春。
乐间园为同年夏如山赋十二首 其九 柯枰山
作者：顾清
朝代：明

中人兮不归，樵柯烂兮闾里全非。嗟人生兮几何，奄夕曛兮朝晖。神仙兮戏予，拂苍珉兮渺遐思。
乐间园为同年夏如山赋十二首 其十 观鱼处
作者：顾清
朝代：明

圉圉兮洋洋，忽吾止兮濠之梁。绿藻兮青蘋，与尔游兮两忘。
乔时章除瑞安侯训导侯实慈寿宫弟时章内翰师召子也
作者：顾清
朝代：明

长乐清风动内朝，汉宫阴马宋高曹。外家多福遵慈训，西塾延宾得隽髦。永日青襟环讲坐，有时红烛对挥毫。相看益重酬恩地，身是銮坡旧凤毛。
乙亥元日十峰饮师邵东斋出予家桂饼师邵有诗自墙上递至次韵奉答
作者：顾清
朝代：明

宝钿和露压金英，为趁秋光一日成。月殿有人留素影，花林无物称佳名。携来不觉乡关远，吟罢犹令客梦清。茗盌酒杯皆可意，好将新岁作传生。
乙亥元日十峰饮师邵东斋出予家桂饼师邵有诗自墙上递至次韵奉答
作者：顾清
朝代：明
体裁：七言律诗

宝钿和露压金英，为趁秋光一日成。月殿有人留素影，花林无物称佳名。携来不觉乡关远，吟罢犹令客梦清。茗碗酒杯皆可意，好将新岁作传生。
乙夘正月抑之以疾告归盖有为也作春雪歌送之
作者：顾清
朝代：明

昨夜西堂春梦好，已向池边觅芳草。雪花日暮忽满城，无乃天欲留君行。惊飞乱舞不自制，黄雪冥冥直侵地。公子城东醉未归，将军塞上愁无寐。此时念君当别离，官河千里冰未澌。仆夫宵装待明发，车轮凌兢马蹄滑。旗亭呼酒强劝君，明朝望君越与秦。丈夫结束自有地，征途药饵宜相亲。玉河东堤旧行路，冒雪送君从此去。无限幽怀不易论，回首西垣万银树。
乙酉立春书事
作者：顾清
朝代：明

晴日当空雪满川，儿童箫鼓竹林边。相逢尽说新年好，远信仍多吉语传。紫塞旌旗还故垒，白头光景付陈编。东风不择閒门户，柳色依稀欲带烟。
九日世兴席上有感用齐山韵
作者：顾清
朝代：明

城阙秋风木叶飞，西山落日翠烟微。园亭到处花自好，鸿雁来时客未归。短发有情怜破帽，长绳无计挽斜晖。寻常遍插茱萸地，注目江云空湿衣。
九日卫景玉西庄赋
作者：顾清
朝代：明

前年重阳燕城南，去年重阳小山前。今年重阳西郭下，青山碧树开芳筵。前年坐客黄与李，去年去作南曹吏。今年坐客罗八九，一半相看非旧岁。不才濩落无所施，三年坐食尻生胝。主人爱客我不去，年年对举黄花卮。西清步出长安道，一带青山远相撩。霜风拂衣声摵摵，寒日映帽光杲杲。入门下马耳已清，刘东胡琴薛鸾筝。新声共爱白翎雀，浮云不动黄龙城。黄龙古城秋草里，狐狸钻穴荆棘横。石家郎君从失足，四百馀载胡风腥。西风慷慨对斜日，只此便合倾千觥。主人有酒，客无庸辞。千古在前，后亦如斯。中间可乐，其与几时。谓君不信上高处，燕丹郭隗冢累累。
九日招天章
作者：顾清
朝代：明

蓟北江东路几千，万重心事别三年。官程算得无多日，莫为渊明靳酒钱。
九日招德卿抑之
作者：顾清
朝代：明

小酌无劳折简催，自分花饵饤玫瑰。只应免得渊明笑，两岁重阳不举杯。
九日诸公会石桥新楼望东园作
作者：顾清
朝代：明

东园楼外复东楼，回首园亭满目秋。黄菊紫萸今日会，曲街委巷少年游。时移物运谁能挽，地夐天高直耐愁。看取五陵豪俊子，金丸终日话封侯。
九日鹤塘庄过黄耳祠次高进之韵六首
作者：顾清
朝代：明

平泉何处李家庄，茅屋疏篱也夕阳。三径就荒吾不恨，红糕绿醑满田香。五亩园池六尺垣，清溪一曲正当门。鹤雏牛犊皆诗料，剩有美谈留子孙。二陆亭台昔未荒，几番重九插萸房。无人可论当年事，又说江湖与庙堂。漫说新庄类午桥，几年风雨困飘摇。扁舟此日堪乘兴，来逐归潮去上潮。又向东村访佛祠，衰容数被野鸥窥。不须更答三人问，沂水风雩竟阿谁。丛木回冈费讨寻，鹤泾回望九皋深。洛阳游子归何日，碧草春风岁岁心。
九日鹤塘庄过黄耳祠次高进之韵六首·其一
作者：顾清
朝代：明

平泉何处李家庄，茅屋疏篱也夕阳。三径就荒吾不恨，红糕绿醑满田香。
九日鹤塘庄过黄耳祠次高进之韵六首·其三
作者：顾清
朝代：明

二陆亭台昔未荒，几番重九插萸房。无人可论当年事，又说江湖与庙堂。
九日鹤塘庄过黄耳祠次高进之韵六首·其二
作者：顾清
朝代：明

五亩园池六尺垣，清溪一曲正当门。鹤雏牛犊皆诗料，剩有美谈留子孙。
九日鹤塘庄过黄耳祠次高进之韵六首·其五
作者：顾清
朝代：明

又向东村访佛祠，衰容数被野鸥窥。不须更答三人问，沂水风雩竟阿谁。
九日鹤塘庄过黄耳祠次高进之韵六首·其六
作者：顾清
朝代：明

丛木回冈费讨寻，鹤泾回望九皋深。洛阳游子归何日，碧草春风岁岁心。
九日鹤塘庄过黄耳祠次高进之韵六首·其四
作者：顾清
朝代：明

漫说新庄类午桥，几年风雨困飘摇。扁舟此日堪乘兴，来逐归潮去上潮。
九月七日东园先生寿七十三诗以祝之
作者：顾清
朝代：明

东园此日正清秋，前去重阳只两筹。酒盏不随元亮后，菊花先插紫微头。国恩宠报延三世，家学真传自九丘。杖履造朝今未论，百年诗会要公酬。
九月三日见梅
作者：顾清
朝代：明

枝头忽见首惊回，墙柳犹青菊未开。应为主人归太晚，故将春色点池台。
九月十四日赵尔锡西庄泛舟和涯翁韵
作者：顾清
朝代：明

胜会复佳辰，溪山汗漫身。谁能百岁健，不放两眉颦。展席云当树，回舟风起蘋。谢公多逸兴，归榻更留人。重到曾游地，浑疑梦里身。树看前日大，眉共一时颦。杖几分林樾，壶觞间渚蘋。锦囊归路远，落日更思人。好在邻庄树，亭亭玉立身。独游无我拒，往事复谁颦。山果红疑橡，汀花白是蘋。板桥深涧里，应有武陵人。
九月十四日赵尔锡西庄泛舟和涯翁韵·其一
作者：顾清
朝代：明

胜会复佳辰，溪山汗漫身。谁能百岁健，不放两眉颦。展席云当树，回舟风起蘋。谢公多逸兴，归榻更留人。
九月十四日赵尔锡西庄泛舟和涯翁韵·其三
作者：顾清
朝代：明

好在邻庄树，亭亭玉立身。独游无我拒，往事复谁颦。山果红疑橡，汀花白是蘋。板桥深涧里，应有武陵人。
九月十四日赵尔锡西庄泛舟和涯翁韵·其二
作者：顾清
朝代：明

重到曾游地，浑疑梦里身。树看前日大，眉共一时颦。杖几分林樾，壶觞间渚蘋。锦囊归路远，落日更思人。
也适轩写怀和水村冢宰
作者：顾清
朝代：明

达人任真性，于世鲜求馀。山林与城市，所在靡絷拘。孔明南阳日，栖止一草庐。及当将相权，艺桑不千株。走也林壑士，尘途失东隅。方将策驽蹇，而与飞黄俱。长夏平津馆，文酒共清娱。投之金玉章，重以来禽书。一吟消暑溽，再玩忘时虞。飞云当我前，不去两踟蹰。缅怀清池曲，水华应遍舒。馀欢似许续，将子问何如。
乡人徐景晖老而丧子游京师意象悲甚将别赠此
作者：顾清
朝代：明

早向丹山识凤雏，十年清梦隔江湖。偶来聚首惊霜鬓，忽漫长歌缺唾壶。春雨南洲生杜若，夕阳西崦近桑榆。扁舟挥手渡江去，从此人间谢畏途。
乡年友程御史良用子然随计来见喜君之有后而惜其年之不永也诗以吊之
作者：顾清
朝代：明

相逢问讯一悲凉，回首江云宰木长。千古交期只文字，百年心事有冰霜。身因许国终羁旅，天以馀忠付两郎。高卧九原无复恨，此生曾不愧冠裳。
乡里诸公会东园颐元有诗次韵
作者：顾清
朝代：明

东园春燕集良俦，竹色花阴处处幽。酒令角朋争采胜，诗篇信手趣赓酬。云中鸡犬谁亲见，海上轮竿我已收。南浦小堂仍不恶，肯来同泛木兰舟。新雨江村万绿肥，小园红白未全稀。望尘金谷吾何敢，流水兰亭或庶几。姚合久抛筇竹杖，顾雍非爱北山薇。今朝重读高轩过，正始遗音的可希。
乡里诸公会东园颐元有诗次韵·其一
作者：顾清
朝代：明

东园春燕集良俦，竹色花阴处处幽。酒令角朋争采胜，诗篇信手趣赓酬。云中鸡犬谁亲见，海上轮竿我已收。南浦小堂仍不恶，肯来同泛木兰舟。
乡里诸公会东园颐元有诗次韵·其二
作者：顾清
朝代：明

新雨江村万绿肥，小园红白未全稀。望尘金谷吾何敢，流水兰亭或庶几。姚合久抛筇竹杖，顾雍非爱北山薇。今朝重读高轩过，正始遗音的可希。
乡里诸公寄生辰诗各次其韵奉谢 其一 次韵定庵
作者：顾清
朝代：明

五云阿阁聚鸾凰，岂有鹪鹩合并翔。附翼本因风浩荡，托身多幸世明昌。频占好梦池生草，愿比遐龄日在桑。锦轴瑶篇春拜赐，玉堂连夜起虹光。
乡里诸公寄生辰诗各次其韵奉谢 其七 次韵诸邦鲁
作者：顾清
朝代：明

吴田秋晚稻如京，似共痴儿更有情。瓮里但知春酒满，人间不管世途荣。书灯列屋看诸子，诗卷分题属友生。得向眼前同一醉，也应无羡海波清。
乡里诸公寄生辰诗各次其韵奉谢 其三 次韵负芩
作者：顾清
朝代：明

高价青山不可赊，车尘衮衮暗东华。久？后饮屠苏酒，无计长留若木花。未就丹砂怜我老，有来云锦拜公嘉。春风忽送还家梦，一路桑阴夹苧麻。
乡里诸公寄生辰诗各次其韵奉谢 其三 次韵负芩
作者：顾清
朝代：明
体裁：七言律诗

高价青山不可赊，车尘衮衮暗东华。久�后饮屠苏酒，无计长留若木花。未就丹砂怜我老，有来云锦拜公嘉。春风忽送还家梦，一路桑阴夹苧麻。
乡里诸公寄生辰诗各次其韵奉谢 其二 次韵约庵
作者：顾清
朝代：明

上堂儿女笑扶将，犹忆斑衣介寿昌。远道忽传来锦字，寒斋惊见起龙光。山中草树便麋鹿，天上箫韶协凤凰。愿把一杯歌引翼，白头相趁老柴桑。
乡里诸公寄生辰诗各次其韵奉谢 其五 次韵周文焕
作者：顾清
朝代：明

莱子新年舞袖长，直从腊雪到春光。相将柳信连梅信，次第椒觞间鹤觞。共指松筠能傲岁，不知苕苇怕经霜。高秋拟续凌云赋，题榜还应说仲将。
乡里诸公寄生辰诗各次其韵奉谢 其六 次韵张天骥
作者：顾清
朝代：明

书生事业每多誇，又向诗篇荷宠嘉。德耀晚年犹举案，伯鸾少日本无家。皇恩未许堂开锦，命服初看帔有霞。渡海摘桃非我事，三年孤负赏梅花。
乡里诸公寄生辰诗各次其韵奉谢 其四 次韵东园
作者：顾清
朝代：明

望入梅林水月昏，故人何处倒芳尊。不将远道忘嵇吕，每有新诗托孟崙。朴学半生非世用，閒官廿载是天恩。春风又负花前醉，空玩羲爻六四坤。
乡里诸公寄生辰诗各次其韵奉谢·次韵定庵
作者：顾清
朝代：明

五云阿阁聚鸾凰，岂有鹪鹩合并翔。附翼本因风浩荡，托身多幸世明昌。频占好梦池生草，愿比遐龄日在桑。锦轴瑶篇春拜赐，玉堂连夜起虹光。上堂儿女笑扶将，犹忆斑衣介寿昌。远道忽传来锦字，寒斋惊见起龙光。山中草树便麋鹿，天上箫韶协凤凰。愿把一杯歌引翼，白头相趁老柴桑。高价青山不可赊，车尘衮衮暗东华。久？后饮屠苏酒，无计长留若木花。未就丹砂怜我老，有来云锦拜公嘉。春风忽送还家梦，一路桑阴夹苧麻。望入梅林水月昏，故人何处倒芳尊。不将远道忘嵇吕，每有新诗托孟崙。朴学半生非世用，閒官廿载是天恩。春风又负花前醉，空玩羲爻六四坤。莱子新年舞袖长，直从腊雪到春光。相将柳信连梅信，次第椒觞间鹤觞。共指松筠能傲岁，不知苕苇怕经霜。高秋拟续凌云赋，题榜还应说仲将。书生事业每多誇，又向诗篇荷宠嘉。德耀晚年犹举案，伯鸾少日本无家。皇恩未许堂开锦，命服初看帔有霞。渡海摘桃非我事，三年孤负赏梅花。吴田秋晚稻如京，似共痴儿更有情。瓮里但知春酒满，人间不管世途荣。书灯列屋看诸子，诗卷分题属友生。得向眼前同一醉，也应无羡海波清。
书吴通判焚黄卷
作者：顾清
朝代：明

淮甸风烟接海门，甘棠随处绿阴蕃。人传旧德歌三异，帝有新恩贲九原。华表月明苍树合，宝函春动彩云翻。乡人应悔籯金误，衰草荒坟泣断猿。
书尺
作者：顾清
朝代：明

文木裁成体直方，高斋时伴校书郎。坐摊散帙资弹压，风动残编待主张。叶叶展舒迎雪牖，行行指点照萤囊。但知持正无偏倚，尺寸何劳计短长。
书感
作者：顾清
朝代：明

九十百里半，一篑千仞基。少壮必有立，晚节乃堪持。感彼日暮者，眷此青阳时。婉娈不自爱，瓦裂当告谁。
书所见
作者：顾清
朝代：明

垂杨十里拂金堤，走马东来不记谁。飞虎两鞬摇玉带，盘雕双袖蹙金丝。马首东风吹柳丝，碧桃红杏斗芳菲。游人不是金丸客，说与流莺莫乱飞。
书所见·其一
作者：顾清
朝代：明

垂杨十里拂金堤，走马东来不记谁。飞虎两鞬摇玉带，盘雕双袖蹙金丝。
书所见·其二
作者：顾清
朝代：明

马首东风吹柳丝，碧桃红杏斗芳菲。游人不是金丸客，说与流莺莫乱飞。
书陆服周扇用包汝调韵
作者：顾清
朝代：明

诗笔纵横格气深，故人应是渼陂岑。秋来白发知多少，犹自松间抱一琴。
书饶贡士友爱堂卷
作者：顾清
朝代：明

江雨红垂荆树花，草堂千里梦京华。无人为续池塘句，长向春风忆谢家。风雨长安旅食孤，夜窗灯火说江湖。红尘下马东城路，来看饶家友爱图。
书饶贡士友爱堂卷·其一
作者：顾清
朝代：明

江雨红垂荆树花，草堂千里梦京华。无人为续池塘句，长向春风忆谢家。
书饶贡士友爱堂卷·其二
作者：顾清
朝代：明

风雨长安旅食孤，夜窗灯火说江湖。红尘下马东城路，来看饶家友爱图。
予既赋京城见鲈有晓之者曰此名大口鱼北州素有似鲈而实非也昔人谓蟛蜞为蟹予何以异焉乃叠前韵
作者：顾清
朝代：明

鲤质嘉鱼又鲫肌，从来物类有相疑。纤鳞俨带三江色，巨口都将一字移。张翰此时成独笑，陆佃当日未曾知。蘼芜杜若参差地，更在诗人细入思。
二月七日寿约庵先生有园桃暗结长春果之句后十九日先生得孙诗以贺之仍用前韵
作者：顾清
朝代：明

先生七十五春秋，始抱兰枝第一筹。来晚恰符园果谶，名成须著锦标头。家书便合添千卷，身世真堪老一丘。却望寿筵无几日，酒杯重叠费公酬。
二月廿日贡院中作
作者：顾清
朝代：明

今日不乐是何辰，千花万花明上春。洞庭明月湘江水，望望风帆思故人。
二月朔文瑞天民携酒为予发程泊舟跨塘桥赋此
作者：顾清
朝代：明

兰舟冲雨出江城，别鲁朝周两绪萦。黄柳万家愁里湿，碧云千里醉时横。更生好学时方蹇，宋玉多才赋未成。安得相携便同去，五更联马听鸡鸣。
云西为郭道士赋
作者：顾清
朝代：明

白云西畔是君家，萧洒轩窗占物华。我欲时来看修竹，洞门无遣白云遮。童子东山采药归，石桥流水漾斜晖。回头笑指来时路，满眼白云横翠微。
云西为郭道士赋·其一
作者：顾清
朝代：明

白云西畔是君家，萧洒轩窗占物华。我欲时来看修竹，洞门无遣白云遮。
云西为郭道士赋·其二
作者：顾清
朝代：明

童子东山采药归，石桥流水漾斜晖。回头笑指来时路，满眼白云横翠微。
五叠纶字韵
作者：顾清
朝代：明

清潭百尺袅风纶，杨柳芙蓉四面分。前去桃源知有路，后来甫里亦能文。笔床影落天池月，茶灶铭书鼎足勋。一事最奇曾未有，龙吟近在枕边闻。
五月一日行东园
作者：顾清
朝代：明

忧来不知端，抚心翻自疑。虽惭风云气，宁复儿女痴。园林既成趣，书卷亦堪依。如何廿年意，触眼还在兹。瘦马愁远道，羁禽怀故枝。往事已如此，后来安可期。焉得还吾故，高眠看云飞。
五月八日书事
作者：顾清
朝代：明

紫殿朝回白玉堂，常时鹓鹭俨成行。愁来隐几西窗下，欲起孙通拜奉堂。
五月十七日有感
作者：顾清
朝代：明

起望青山一浩歌，茫茫天意竟云何。百年正惜流水短，双鬓其如感慨多。墨客有情悲素茧，阳侯无计挽颓波。愁来转觉渔郎好，白首烟江只钓蓑。
五月十四日遣闷
作者：顾清
朝代：明

五月吴天漏，三江禹迹芜。闾阎自生死，城郭且徵输。窘蹇医疮计，苍茫卒岁储。南阳有召杜，异代直堪吁。
五月廿二日马上作
作者：顾清
朝代：明

新雨长安道，行行爱好山。美人何处也，骑马又空还。
五月晦日同汪教授集傅教谕鼎顾东曙戚舜和刘文瑞俞民威游黄耳祠归用席间联句韵却寄诸公
作者：顾清
朝代：明

红桃夹竹记初来，重到槐阴满绿苔。城郭几番风雨过，山林依旧佛灯开。莫论往事催霜鬓，且续新吟逭酒杯。最可白云知我意，瞰窗临水久徘徊。
五月朔大雨新霁瑶空湛然西山翠色可挹
作者：顾清
朝代：明

雷雨千峰过，乾坤万里清。天街一回望，无限古今情。
五马行赠宋舜和之广信
作者：顾清
朝代：明

翩翩五马城东隅，车载两轓兼隼旟。雪晴尘清马蹄健，长鸣跋地当云衢。汉家太守唐刺史，握节专城殿千里。古来青史亦吾人，肯使诸公尽专美。西江望君如望云，驱车跃马无逡巡。闻道群偷先出境，已识新侯是宋均。
亚圣嗣孙翰林五经博士元蒙恩赠封父母
作者：顾清
朝代：明

尼邱降神圣，鸿化流无疆。三迁毓明德，重光丽秋阳。周辙竟不西，斯贤复遑遑。坐令百代下，掩卷悲齐梁。博士几叶孙，逢时迈虞唐。通籍联禁从，鸣玉司烝尝。仍于报功典，再衍酬恩章。煌煌紫鸾书，照耀东山傍。逝者不可作，萱枝独芬芳。永怀五鼎意，先后同悲凉。予亦章甫士，诗书沐馀光。顾兹盛明典，何以称褒扬。共惟神明胄，允矣万夫望。惟圣始孝弟，惟皇眷忠良。怀哉复何言，尔祖训有常。
亡宜人生日有感用乙亥岁韵
作者：顾清
朝代：明

象服遗容故俨然，穗帷尊酒又残年。灞陵共隐嗟予晚，北郭安贫藉尔贤。千里关河愁跋涉，一封云垄待归全。鹿车本约山中赋，翻作东城薤露篇。
亡宜人生日有感用乙亥岁韵
作者：顾清
朝代：明
体裁：七言律诗

象服遗容故俨然，繐帷尊酒又残年。灞陵共隐嗟予晚，北郭安贫藉尔贤。千里关河愁跋涉，一封云垄待归全。鹿车本约山中赋，翻作东城薤露篇。
京城见鲈鲈惟松江有之志异也
作者：顾清
朝代：明

墨章银质雪肤肌，乍见分明忽复疑。物色旧传乡土重，气机应与地灵移。苞间霜橘如相待，水底丝莼或未知。莫怪尊前倍惆怅，病来方有季鹰思。
亭桥次尤南渠韵
作者：顾清
朝代：明

金沙新迹古亭桥，平界青冥压翠涛。龙见不从神物化，翚飞还比梦中高。凭阑及我閒无病，题柱看君老向豪。为谢筇枝莫相远，晚途衔策正须操。
人日乡里会归曹良金秋官寄示咏怀新句明日斋所奉答
作者：顾清
朝代：明

薄寒催酒斗新年，犹是郊斋一日前。事往旧游真作梦，诗来险韵恰逢咽。莺调歌舌方求友，柳著官黄欲试绵。子建平生最萧洒，壮怀宁许豆秸然。
人日北野有诗次韵
作者：顾清
朝代：明

青山十年梦，为作远游人。已办谢公屐，独少林宗巾。窗间鱼弄日，枕上鸟鸣春。更说园收事，吾生的未贫。
仆永感人也今岁生辰又值亡妻百日顾文宿兄弟求王宗颜诗寄新酒及仙山松鹤图为寿以前三日至览之怆然遂用其韵
作者：顾清
朝代：明

白发萧然懒孝先，黄庭读遍不成仙。怀人举目三星在，抚事伤心五鼎全。幸有好诗传美酒，转添愁思入新年。何如置我西湖上，一醉田家锦树筵。
从北山泛吴淞往苏州夜泊千墩文瑞出陈司训子进所藏吴小仙邯郸图索题穷冬远游空江夜话亦人间一梦也为书绝句
作者：顾清
朝代：明

风雨官舟蜡炬残，吴淞江上说邯郸。人间到处谁非梦，只有卢生入画看。
仙鹤褚道人尝欲得一诗久未能答近和元吉寿篇见者谓似游仙体因书以贻之然终不近也
作者：顾清
朝代：明

曾立萧台缥缈天，尘心一堕八千年。却从海上三山驾，来集城南五色泉。辽鹤再闻中夜语，葛龙深抱午时涎。绿章赤字无人检，犹在虚皇玉案前。
以灯圆饷陆太仆
作者：顾清
朝代：明

三五新正忆故园，屑云糜玉闹春盘。小奴解作江南意，远客都忘岁暮寒。梅欲斗圆忙著子，雪如争巧故成团。玉厓太仆真清吏，莫认明珠按剑看。
以诗寄师邵御史戏书其后
作者：顾清
朝代：明

新诗写寄乐天赓，斜日虚檐坐晚晴。莫道閒官无一事，挥毫还记唱筹声。
伐薪
作者：顾清
朝代：明

秋霖害我稼，卒岁沦洪渊。青山富薪槱，猛虎当昼眠。炊人屡告罄，饥仆怒争先。平生怯懦心，蜂虿等戈铤。会众伐金鼓，长驱陟其巅。我进彼亦退，芟夷砉无前。方舟杂稛载，浩歌戒言旋。阴风海上来，白雨如奔川。飘零不自救，狼籍遍原田。虎暴厌人肉，村墟哭相传。履险指一爨，命邻伥鬼编。幸胜天复尔，栽培岂其然。生人亦已久，秽德熏彼玄。鸱枭啄鸾凤，阘茸乘后贤。横奔不复制，伊郁谁当宣。由来城门火，横及池中鲜。严霜下百草，岂择兰与荃。沮洳本自处，屡空谁尔怜。似闻老农说，丰穰在明年。行看饫浆酒，岂复忧厨烟。小忍济乃大，天运有推迁。再拜谢老农，买金镌尔言。
会许一庵葬
作者：顾清
朝代：明

素车摇曳古城东，犹记题诗寿一翁。往事只今成晓梦，后生何地挹淳风。遗言了了人能诵，馀业萧萧道未穷。一片洞泾原上石，有谁提笔赞林宗。
伯畴宫谕登第予同考春闱今年又得其子彦式魁省试伯畴可谓不亡而予亦与有荣矣彦式告归逆妇俯仰慨然赋此为赠
作者：顾清
朝代：明

两入南宫二十年，惯看鹏鹗上云天。一经不忝玄成后，片玉还留大宋先。瀛海木天虚夜直，彩屏红烛待春筵。经纶事业今方始，未学相如驷马旋。
何丘山生日会以疾不赴
作者：顾清
朝代：明

西第南楼迹已尘，北轩长夏更宜人。年华如此便千古，汤饼不须愁众宾。炎日病躯妨跃马，绿阴高柳正欹巾。一番又负花前醉，遥听笙歌聒四邻。
何处士赏静亭
作者：顾清
朝代：明

万里松州限蜀川，风流幕府重当年。筹边屡上金城略，退食还歌菉竹篇。意外云山争自媚，环中风月许谁传。瀼西茅屋长邻近，相望孤鸿落照边。
何廷佩方伯临别索诗用珂字韵
作者：顾清
朝代：明

门外骊驹白玉珂，十年南北断经过。腰犀颇觉君来重，鬓雪惊看我已多。诗草正题戎有翰，烛花休问夜如何。明朝烟雨潇湘路，惟见溪翁理钓蓑。
作室藏舟于瑁湖适超果住僧浚寺濠北邻薛生期复仙冢旧迹落成之日眼界一新予少读书寺中不意老而还此笑游也诗以记之
作者：顾清
朝代：明

何处堪予泊钓舟，陆家湖尾寺滩头。几湾绿树迎潮入，一带红兰映水浮。已喜金沙清佛界，更疏玉涧绕仙洲。谁知白首归来客，重与溪山结胜游。
保宁何重器尝通守松江以福建盐课提举致仕其子鉴鏊入太学频辱惠音且存问吾乡故旧甚悉感其雅情赋此奉寄
作者：顾清
朝代：明

锦屏山北阆州城，心识君家到未能。万里有情传尺素，一时回首共青冥。云阶接武人如玉，江寺寻春酒似渑。若问吴乡旧游伴，梦回东望晓天星。
修墓感怀用癸酉奉辞韵
作者：顾清
朝代：明

不随鸾凤集梧冈，归伴凫鹥散野塘。馀力天将贲园垄，修名我已愧文章。新添白发星星短，旧植青松个个长。毕竟痴顽了何事，十年多幸免垂堂。
偶书
作者：顾清
朝代：明

万事人间不可期，云中日日候来仪。九苞自爱桑榆暖，惭愧西风碧树枝。鱼腹隐刀犹可测，牛头有角岂难知。寒泉渴饮真破甑，更向青冥学忍饥。
偶书·其一
作者：顾清
朝代：明

万事人间不可期，云中日日候来仪。九苞自爱桑榆暖，惭愧西风碧树枝。
偶书·其二
作者：顾清
朝代：明

鱼腹隐刀犹可测，牛头有角岂难知。寒泉渴饮真破甑，更向青冥学忍饥。
傍秋亭次韵
作者：顾清
朝代：明

茅茨初结构，邻里悦迎逢。高树收残雨，清溪度远风。束书看好在，尊酒未言空。为问庭前菊，还能桃李容。
傍鸥亭
作者：顾清
朝代：明

江南水乡多白鸥，水神封作烟波侯。主人作亭江水上，却傍鸥鸟为邻州。鸥飞有时渡江去，小亭终日临江住。亭兮傍鸥鸥傍亭，君其问诸忘机生。
儿子天彝病起有诗报信用韵答之
作者：顾清
朝代：明

南州多暖北州寒，十月黄花锦作团。独把一枝情万种，见花何似见人难。薄晚天风特地寒，小窗思汝坐栾团。医方可是全无效，却是寻方对病难。霜月中天树影寒，绕阶风叶走团团。此时独坐心千里，谁信来难去更难。怒作火炎忧水寒，昆冈成炭水成团。须知医学通儒学，两字功夫养性难。
儿子天彝病起有诗报信用韵答之·其一
作者：顾清
朝代：明

南州多暖北州寒，十月黄花锦作团。独把一枝情万种，见花何似见人难。
儿子天彝病起有诗报信用韵答之·其三
作者：顾清
朝代：明

霜月中天树影寒，绕阶风叶走团团。此时独坐心千里，谁信来难去更难。
儿子天彝病起有诗报信用韵答之·其二
作者：顾清
朝代：明

薄晚天风特地寒，小窗思汝坐栾团。医方可是全无效，却是寻方对病难。
儿子天彝病起有诗报信用韵答之·其四
作者：顾清
朝代：明

怒作火炎忧水寒，昆冈成炭水成团。须知医学通儒学，两字功夫养性难。
元夕匏翁宅次马宗勉少卿韵
作者：顾清
朝代：明

瀛海风光自一家，衣冠此日共清华。奉常彩笔飞千兔，学士银屏簇万花。看到春城无此盛，传来郢曲拜君嘉。宾筵喜气晨犹在，散作东园五色霞。
元夕壶阴石潭会西轩用前韵
作者：顾清
朝代：明

浮云海内几西东，此夕尘襟一笑空。已放银花开火树，更邀明月共清风。江湖地忆他年远，松柏心知早岁同。看取白头黄太史，夜灯方下读书功。
元夕未斋席上次赵类庵韵
作者：顾清
朝代：明

合有新诗记此朝，好天良会故人招。千门华月春如盎，三日东风冻已消。银瓮酒香分锦荔，綵屏灯影乱虹桥。只应不及双龙辇，飞上鳌山听凤箫。
先师友兰张先生祠堂落成其子公佩来告将别赋此祠在斜泾之阳超果寺之西南庑即旧之学舍今主僧道俊所作也
作者：顾清
朝代：明

萧寺同游五十年，京华一笑两茫然。流光如此可复几，朋辈到今谁更贤。旧业斋房闻再整，新祠蘋藻亦粗涓。临岐不尽追攀意，总在斜湾落照边。
先母忌辰有感用前韵
作者：顾清
朝代：明

游子天涯感岁寒，梦回清泪欲成团。人间空想萱枝茂，地下谁怜雁影单。衣线密缝犹有在，儿孙满眼若为看。三牲列鼎嗟何及，惭负皇恩似海宽。
八月一日奉叔父且閒翁游鹤泾田舍
作者：顾清
朝代：明

几年空作思归引，今日还登至喜堂。风浪拍天收短棹，云山满目映斜阳。良畴近绕渊明宅，修竹遥连大阮庄。清世宴游那易得，赐金休问橐中黄。
八月六日会燕新守孔君时久雨忽霁喜而有述
作者：顾清
朝代：明

经旬苦雨隔宵晴，童子张筵有笑声。渤海正须龚遂去，德星今傍五茸明。银缸照席花频剪，采玉飞觞令始行。留取甘棠他日赋，一杯先与庆西成。
八月六日周北野宅尊乡会雨不能赴先是予招客亦值大雨
作者：顾清
朝代：明

秋雨亦无赖，偏欺我与君。每当开燕日，故作满城云。未说初春旱，何如后夜闻。一般尤足恨，红湿从伶裙。
八月十五夜
作者：顾清
朝代：明

月色好如此，欲吟谁起予。钩帘望南极，散履下前除。润气连沧海，浮光混太虚。旷然心境会，端坐念玄初。
六月二十五日大雨次卢师邵御史韵
作者：顾清
朝代：明

快雨频来溽暑时，老夫乘兴正临池。不知马鬣云头泻，顿有鹅群席下嬉。到处转输应利涉，向来枯槁亦堪悲。商岩孰与颜车近，恭默方廑九五思。
六月十日过分水王主事舜夫留宿明日以十绝句追送次韵答之
作者：顾清
朝代：明

潞河流水碧湾环，此日何期照病颜。举目家园疑可见，依稀尚有百重山。曾参石室润鸿休，又见蒲轮降鹄头。归去太平犹许颂，未应诗酒只赓酬。扁舟临发更迟迟，无复人间富贵机。却忆少年春试日，月明携卷候彤闱。君王六乘代来初，云从飞龙水送鱼。敢谓老臣耽暇佚，青山种树要全书。久矣人间却步行，依然枳棘道边生。扁舟始羡江湖子，乱入风波坦不惊。猛虎有时还入市，飞鼯何自可凌云。临风一笑掩青史，只恐今文累古文。急雨翻河电掣空，分明此意识天翁。老臣负乘今知免，归卧陶家一榻风。少不如人老岂如，并将衰病益空疏。茂陵词笔吾何敢，赖有清言慰索居。吴丝衫子洛京尘，点染从来岂一人。七字衮华君幸许，更烦松石颂长春。识调知音钟子期，爱贤推毂郑当时。老夫病矣无能役，看子飞腾定不疑。
六月十日过分水王主事舜夫留宿明日以十绝句追送次韵答之·其一
作者：顾清
朝代：明

潞河流水碧湾环，此日何期照病颜。举目家园疑可见，依稀尚有百重山。
六月十日过分水王主事舜夫留宿明日以十绝句追送次韵答之·其七
作者：顾清
朝代：明

急雨翻河电掣空，分明此意识天翁。老臣负乘今知免，归卧陶家一榻风。
六月十日过分水王主事舜夫留宿明日以十绝句追送次韵答之·其三
作者：顾清
朝代：明

扁舟临发更迟迟，无复人间富贵机。却忆少年春试日，月明携卷候彤闱。
六月十日过分水王主事舜夫留宿明日以十绝句追送次韵答之·其九
作者：顾清
朝代：明

吴丝衫子洛京尘，点染从来岂一人。七字衮华君幸许，更烦松石颂长春。
六月十日过分水王主事舜夫留宿明日以十绝句追送次韵答之·其二
作者：顾清
朝代：明

曾参石室润鸿休，又见蒲轮降鹄头。归去太平犹许颂，未应诗酒只赓酬。
六月十日过分水王主事舜夫留宿明日以十绝句追送次韵答之·其五
作者：顾清
朝代：明

久矣人间却步行，依然枳棘道边生。扁舟始羡江湖子，乱入风波坦不惊。
六月十日过分水王主事舜夫留宿明日以十绝句追送次韵答之·其八
作者：顾清
朝代：明

少不如人老岂如，并将衰病益空疏。茂陵词笔吾何敢，赖有清言慰索居。
六月十日过分水王主事舜夫留宿明日以十绝句追送次韵答之·其六
作者：顾清
朝代：明

猛虎有时还入市，飞鼯何自可凌云。临风一笑掩青史，只恐今文累古文。
六月十日过分水王主事舜夫留宿明日以十绝句追送次韵答之·其十
作者：顾清
朝代：明

识调知音钟子期，爱贤推毂郑当时。老夫病矣无能役，看子飞腾定不疑。
六月十日过分水王主事舜夫留宿明日以十绝句追送次韵答之·其四
作者：顾清
朝代：明

君王六乘代来初，云从飞龙水送鱼。敢谓老臣耽暇佚，青山种树要全书。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之
作者：顾清
朝代：明

三十六年前此日，几多般涉到今辰。夜来为汝从头数，泪落残灯忆老亲。生汝艰迍惜汝深，遗踪历历怕追寻。苦心自是当年事，汝母当年更苦心。同生两弟一堪悲，更欲相亲不可追。曾看东园春帖子，春光都在紫荆枝。吾家积德是镃基，致有如今汝合知。人误听从他自误，莫将我是学人非。昔年我似汝年时，涉历艰难汝所知。人道好人容易做，好人偏足受驱驰。眼前地步放教宽，尽著前行后便难。我祖分明有先样，一生曾不用机关。诸君置酒合欢声，一半从前见汝生。自古仲尼称至圣，恂恂乡党似无能。失人憔悴得人昌，尺寸何须较短长。但得好人长作伴，自然门户有辉光。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其一
作者：顾清
朝代：明

三十六年前此日，几多般涉到今辰。夜来为汝从头数，泪落残灯忆老亲。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其七
作者：顾清
朝代：明

诸君置酒合欢声，一半从前见汝生。自古仲尼称至圣，恂恂乡党似无能。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其三
作者：顾清
朝代：明

同生两弟一堪悲，更欲相亲不可追。曾看东园春帖子，春光都在紫荆枝。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其二
作者：顾清
朝代：明

生汝艰迍惜汝深，遗踪历历怕追寻。苦心自是当年事，汝母当年更苦心。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其五
作者：顾清
朝代：明

昔年我似汝年时，涉历艰难汝所知。人道好人容易做，好人偏足受驱驰。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其八
作者：顾清
朝代：明

失人憔悴得人昌，尺寸何须较短长。但得好人长作伴，自然门户有辉光。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其六
作者：顾清
朝代：明

眼前地步放教宽，尽著前行后便难。我祖分明有先样，一生曾不用机关。
六月廿二日天彝生辰诸亲友携酒来贺蓼莪棠棣并感予怀因书俗语为八绝句示之·其四
作者：顾清
朝代：明

吾家积德是镃基，致有如今汝合知。人误听从他自误，莫将我是学人非。
六言
作者：顾清
朝代：明

园林日日春风，市喧不到墙东。犬卧落红篱下，莺啼新绿阴中。小楼平跨林梢，足底昏明两潮。藏舟不须巨壑，度鹤即是仙桥。乍去还来沙鸟，将开半落林花。社鼓前村隐隐，机声别院哑哑。阑干欲过还留，绿肥新涨溪流。花落游鱼影乱，风和鸣鸟声柔。涉世已知踰限，读书元自不多。幸可浇花种竹，还思列戟鸣珂。霄汉九重云日，江湖万里风烟。田父相逢偶语，今年大是丰年。游丝将堕复举，好鸟急过遗音。总是少年光景，只多往事关心。为爱夕阳晴好，不知行过秋亭。墙角桃花片片，枝头梅子青青。
六言·其一
作者：顾清
朝代：明

园林日日春风，市喧不到墙东。犬卧落红篱下，莺啼新绿阴中。
六言·其七
作者：顾清
朝代：明

游丝将堕复举，好鸟急过遗音。总是少年光景，只多往事关心。
六言·其三
作者：顾清
朝代：明

乍去还来沙鸟，将开半落林花。社鼓前村隐隐，机声别院哑哑。
六言·其二
作者：顾清
朝代：明

小楼平跨林梢，足底昏明两潮。藏舟不须巨壑，度鹤即是仙桥。
六言·其五
作者：顾清
朝代：明

涉世已知踰限，读书元自不多。幸可浇花种竹，还思列戟鸣珂。
六言·其八
作者：顾清
朝代：明

为爱夕阳晴好，不知行过秋亭。墙角桃花片片，枝头梅子青青。
六言·其六
作者：顾清
朝代：明

霄汉九重云日，江湖万里风烟。田父相逢偶语，今年大是丰年。
六言·其四
作者：顾清
朝代：明

阑干欲过还留，绿肥新涨溪流。花落游鱼影乱，风和鸣鸟声柔。
兵部侍郎杨公挽诗
作者：顾清
朝代：明

乞归未许更承恩，总为朝廷仗老臣。帷幄尚纡千里策，冰霜已瘁百年身。中州清气还嵩洛，后代公言属缙绅。一卷昆山去思录，便应谈笑离风尘。
兼善赴义塾南渠有诗予亦继作八月廿四日也
作者：顾清
朝代：明

兰堂拙馆旧游歌，屈指年光六十过。师席再登传父子，书香一脉会松萝。青灯黄卷瞻依切，时雨春风感系多。他日分明眼前事，庭柯落叶水回波。
兼山并寿为何参之二亲赋
作者：顾清
朝代：明

东山亭亭青插空，西山娟好金芙蓉。两山并秀何所似，孟光白首陪梁鸿。儿孙学礼仍学诗，群峰罗立玉参差。双尊腊蚁更拜庆，醉过梅稍月满时。
内阁赏芍药次韵二首
作者：顾清
朝代：明

层城紫阁对阴阴，天与名花著意深。素瓣巧攒怜玉带，醉颜微晕侧檀心。一时胜赏谁当继，前辈流芳故许寻。拟和阳春歌浩态，斜阳步屧几沉吟。紫泥封后玉堂归，阁吏钩帘午漏稀。花事直于今烂漫，赏心犹自惜芳菲。官厨次第传宫酝，城日参差散锦帷。不似维扬谶金紫，年来春色满黄扉。
内阁赏芍药次韵二首·其一
作者：顾清
朝代：明

层城紫阁对阴阴，天与名花著意深。素瓣巧攒怜玉带，醉颜微晕侧檀心。一时胜赏谁当继，前辈流芳故许寻。拟和阳春歌浩态，斜阳步屧几沉吟。
内阁赏芍药次韵二首·其二
作者：顾清
朝代：明

紫泥封后玉堂归，阁吏钩帘午漏稀。花事直于今烂漫，赏心犹自惜芳菲。官厨次第传宫酝，城日参差散锦帷。不似维扬谶金紫，年来春色满黄扉。
再叠
作者：顾清
朝代：明

莲叶空闻太乙舟，五湖今在鹤泾头。行牵藻荇随桡去，卧看云山隔树浮。返照入帘经别浦，微风引缆又前洲。江乡不辨东山具，到处从人说淡游。
再和九和宴上作
作者：顾清
朝代：明

紫坛殷荐九功成，黄屋初筵百福迎。千羽尽消豺虎气，箫韶齐作凤凰声。条风暗逐龙楼转，迟日偏当黼座明。报与万方须鼓舞，泰阶连夜十分平。
再和匏翁韵
作者：顾清
朝代：明

玉署东来第一厅，元宵灯火灿银屏。青云幸接诸公武，白雪犹疑隔岁听。江海几人思旧雨，烟霄此地拱繁星。宁知起草明光夜，别有金莲彻晓停。
再和消字韵
作者：顾清
朝代：明

几日东风冻未消，千门柳色望中遥。椒花柏叶宜春酒，应待明年共早朝。鬓雪初凝未拟消，后来难定以前遥。寻春走马长安客，虚度升平又两朝。
再和消字韵·其一
作者：顾清
朝代：明

几日东风冻未消，千门柳色望中遥。椒花柏叶宜春酒，应待明年共早朝。
再和消字韵·其二
作者：顾清
朝代：明

鬓雪初凝未拟消，后来难定以前遥。寻春走马长安客，虚度升平又两朝。
再和煮雪雪山二首
作者：顾清
朝代：明

玉铉金觞未许拈，陶家风致我何嫌。云英一化春无迹，乳脚初翻火正炎。真乐故应儿女笑，清欢那得故人兼。风窗细啜诗成后，何物中边数蜜甜。群儿痴绝不知寒，搏雪中庭作幻观。忽讶海波晨涌地，更疑华顶夜凭阑。斜侵院竹惊枝短，清逼皋禽觉袂单。不用孙龙较同异，浮生只合此俱看。
再和煮雪雪山二首·其一
作者：顾清
朝代：明

玉铉金觞未许拈，陶家风致我何嫌。云英一化春无迹，乳脚初翻火正炎。真乐故应儿女笑，清欢那得故人兼。风窗细啜诗成后，何物中边数蜜甜。